DA Den Europæiske Unions Tidende L 247/1

KOMMISSIONENS GENNEMFØRELSESAFGØRELSE (EU) 2015/1554

af 11. september 2015

om fastlæggelse af regler for anvendelsen af direktiv 2006/88/EF for så vidt angår krav til overvågning og diagnosemetoder

(meddelt under nummer C(2015) 6188)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1), særlig artikel 49, stk. 3, artikel 50, stk. 4, artikel 57, litra b), og artikel 61, stk. 3, og

ud fra følgende betragtninger:

(1) Ved direktiv 2006/88/EF er der fastsat forebyggende minimumsforanstaltninger til overvågning og tidlig påvisning hos akvatiske dyr af de listeopførte sygdomme i bilag IV til samme direktiv (i det følgende benævnt »listeopførte sygdomme«) samt bekæmpelsesforanstaltninger, der skal anvendes ved mistanke om eller udbrud af de listeopførte sygdomme. I direktivet fastsættes der tillige krav, som skal være opfyldt, for at medlemsstater eller zoner eller segmenter deri kan opnå status som sygdomsfri.

(2) Udryddelse af de listeopførte sygdomme og opnåelse af status som sygdomsfri for en medlemsstat, en zone eller et segment bør være baseret på de samme principper og følge den samme videnskabelige fremgangsmåde i hele Unionen. Det er derfor nødvendigt, at der på EU-plan fastsættes særlige krav vedrørende udryddelses- og overvågningsordninger samt de prøveudtagnings- og diagnosemetoder, medlemsstaterne skal anvende med henblik på at opnå status som sygdomsfri for hele medlemsstaten eller for en zone eller et segment deri.

(3) De laboratorieundersøgelser, der skal udføres i tilfælde af mistanke om eller bekræftet forekomst af de listeopførte sygdomme, bør være de samme i hele Unionen og bør følge de samme videnskabelige standarder og protokoller. Det er nødvendigt, i overensstemmelse med direktiv 2006/88/EF, at fastlægge særlige diagnosemetoder og -procedurer, som skal anvendes af de laboratorier, der er udpeget til formålet af den kompetente myndighed i medlemsstaterne.

(4) Ved akvatiske dyrs sundhedskodeks som vedtaget af Verdensorganisationen for Dyresundhed (OIE) (i det følgende benævnt »den akvatiske kodeks«) er der fastsat standarder for forbedring af akvatiske dyrs sundhed og opdrættede fisks velfærd på verdensplan, herunder standarder for sikker international handel med akvatiske dyr og produkter deraf. Flere af kapitlerne i den akvatiske kodeks indeholder anbefalinger vedrørende anvendelse af visse diagnostiske test. Sådanne test, som fastsat af OIE, er indeholdt i OIE's Manual of Diagnostic Tests for Aquatic Animals (i det følgende benævnt »den akvatiske manual«). For at sikre, at Unionens krav med hensyn til diagnosticering af sygdomme hos akvatiske dyr er i overensstemmelse med de internationale standarder, bør der med reglerne i denne afgørelse tages hensyn til standarderne og anbefalingerne i den akvatiske kodeks.

(5) I denne forbindelse indeholder den akvatiske manual, for mange af de listeopførte sygdomme, flere forskellige test og procedurer, der skal anvendes til laboratorieundersøgelser. Med henblik på at ensarte det videnskabelige grundlag for det diagnostiske arbejde for de listeopførte sygdomme på EU-plan er det nødvendigt at vælge blandt de diagnostiske test og procedurer, der anbefales af OIE, og præcisere, hvilke test der skal være obligatoriske til laboratorieundersøgelser i forbindelse med gennemførelsen af overvågningsprogrammer og til udelukkelse af mistanke om eller bekræftelse af forekomst af de listeopførte sygdomme. Mens der også vil være behov for i visse tilfælde at kunne anvende alternative metoder og procedurer, bør det beskrives og i et vist omfang videnskabeligt forklares, hvornår og hvordan de alternative metoder vil kunne anvendes. Dette er især nødvendigt for de mere detaljerede diagnostiske procedurer.

(6) Med henblik på at sikre nøjagtige og reproducerbare diagnostiske resultater er det vigtigt, at de nærmere beskrevne procedurer og protokoller, der skal anvendes, er valideret i overensstemmelse med de relevante kvalitetsstandarder som omhandlet i del I i bilag VI til direktiv 2006/88/EF. For mange af de diagnosemetoder, der er omhandlet i denne afgørelse, er anvendelse af kommercielle testkit en nødvendig del af de diagnostiske protokoller, og disse testkit er blevet valideret i akkrediterede prøvninger af EU-referencelaboratorierne for de respektive sygdomme. Af hensyn til retssikkerheden bør der i denne afgørelse henvises til de kommercielle navne på disse validerede kommercielle testkit.

(7) Det kan være vanskeligt for visse medlemsstater at opnå status som sygdomsfri for hele medlemsstaten eller for en zone eller et segment deri for så vidt angår en eller flere af de listeopførte sygdomme. Medlemsstaten vil i sådanne situationer kunne foretrække ikke at opnå eller generhverve status som sygdomsfri for de pågældende listeopførte sygdomme. De minimumsbekæmpelsesforanstaltninger, der skal gennemføres, i tilfælde af at den pågældende medlemsstat ikke ønsker at opnå eller generhverve status som sygdomsfri, bør være de samme i hele EU og bør opfylde de samme kriterier. Det er derfor nødvendigt i overensstemmelse med direktiv 2006/88/EF at fastlægge nærmere regler vedrørende hindring af spredning af de pågældende listeopførte sygdomme og minimumsbetingelser for ophævelse af de pågældende foranstaltninger mod spredning af sygdom.

(8) Ved Kommissionens beslutning 2001/183/EF (2) er der fastsat krav vedrørende prøveudtagningsplaner og diagnosemetoder til påvisning og bekræftelse af de listeopførte sygdomme infektiøs hæmatopoietisk nekrose og viral hæmoragisk septikæmi. Ved Kommissionens beslutning 2003/466/EF (3) er der fastsat krav vedrørende prøveudtagningsplaner og diagnosemetoder til påvisning af infektiøs lakseanæmi samt kriterier for etablering af zoner og officielt tilsyn ved mistanke om og bekræftet forekomst af denne sygdom. Ved Kommissionens beslutning 2002/878/EF (4) er der fastsat krav vedrørende prøveudtagningsplaner og diagnosemetoder til påvisning og bekræftelse af bløddyrsygdommene bonamiose og marteiliose. Med henblik på at få opdateret kravene bør disse tre beslutninger ophæves og afløses af denne afgørelse. Beslutning 2001/183/EF, 2002/878/EF og 2003/466/EF bør således ophæves.

(9) Eftersom visse medlemsstater har brug for tid til at opdatere deres nationale referencelaboratorier for at kunne opfylde de krav, der fastsættes ved denne afgørelse, bør denne finde anvendelse fra den 1. april 2016.

(10) Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE AFGØRELSE:

Artikel 1

Formål

Ved denne afgørelse fastsættes der regler for følgende:

a) den overvågning, de stødpudezoner, den prøveudtagning og de diagnosemetoder, der skal anvendes af medlemsstaterne i forbindelse med sygdomsstatussen for medlemsstater eller zoner eller segmenter deri for de ikke-eksotiske sygdomme, der er opført i del II i bilag IV til direktiv 2006/88/EF (i det følgende benævnt »listeopførte sygdomme«)

b) de diagnosemetoder, der skal anvendes til laboratorieundersøgelser i tilfælde af mistanke om eller bekræftet forekomst af listeopførte sygdomme

c) de minimumsbekæmpelsesforanstaltninger, der skal gennemføres, i tilfælde af mistanke om eller bekræftelse af en listeopført sygdom i en medlemsstat, en zone eller et segment, der ikke er erklæret fri(t) for den pågældende listeopførte sygdom.

Artikel 2

Definitioner

I denne afgørelse forstås ved:

a) »viral hæmoragisk septikæmi« (»VHS«): en sygdom forårsaget af viral hæmoragisk septikæmi-virus (VHSV), også kendt som Egtved-virus, som er et virus tilhørende slægten Novirhabdovirus i familien Rhabdoviridae

b) »infektiøs hæmatopoietisk nekrose« (»IHN«): en sygdom forårsaget af infektiøs hæmatopoietisk nekrose-virus (IHNV), som er et virus tilhørende slægten Novirhabdovirus i familien Rhabdoviridae

c) »koi-herpesvirus-sygdom« (»KHVD«): en sygdom forårsaget af koi-herpesvirus (KHV), som tilhører familien Alloherpesviridae. Det videnskabelige navn er cyprinid herpesvirus 3 (CyHV-3)

d) »infektiøs lakseanæmi« (»ISA«): en sygdom forårsaget af infektion med highly polymorphic region-deleteret (HPR-deleteret) lakseanæmivirus (ISAV), som er et virus tilhørende slægten Isavirus i familien Orthomyxoviridae

e) »infektion med Marteilia refringens«: en sygdom forårsaget af infektion med Marteilia refringens, som er et protozo tilhørende Paramyxea

f) »infektion med Bonamia ostreae«: en sygdom forårsaget af infektion med Bonamia ostreae, som er et protozo tilhørende Haplosporidia

g) »white spot disease« (»WSD«): en sygdom forårsaget af white spot syndrome-virus (WSSV), som er et dobbeltstrenget DNA-virus, der tilhører slægten Whispovirus i familien Nimaviridae.

Artikel 3

Minimumskrav for udryddelses- og overvågningsprogrammer

Medlemsstaterne sikrer, at de regler vedrørende overvågnings- og udryddelsesprogrammer, stødpudezoner, prøveudtagning og diagnosemetoder, der er fastsat i bilag I, og de specifikke metoder og detaljerede procedurer, der er fastsat i bilag II, overholdes, når status som sygdomsfri skal indrømmes, trækkes tilbage eller generhverves for en medlemsstat eller en zone eller et segment deri for så vidt angår en eller flere af de listeopførte sygdomme.

Artikel 4

Minimumskrav for diagnosemetoder og specifikke procedurer

Medlemsstaterne sikrer, at bekæmpelsesmetoderne i bilag I og de særlige diagnosemetoder og detaljerede procedurer i bilag II følges, når der udføres laboratorieundersøgelser for at bekræfte eller udelukke forekomst af en listeopført sygdom.

Artikel 5

Minimumsbekæmpelsesforanstaltninger for hindring af spredning af listeopførte sygdomme og minimumskrav vedrørende ophævelse af foranstaltninger mod spredning af sygdom i medlemsstater, zoner eller segmenter, som ikke er erklæret frie for listeopførte sygdomme

Medlemsstaterne sikrer, at minimumsbekæmpelsesforanstaltningerne og minimumskravene vedrørende ophævelse af foranstaltninger mod spredning af sygdom i bilag I overholdes, når bekæmpelsesforanstaltninger gennemføres og foranstaltninger mod spredning af sygdom ophæves for en eller flere af de listeopførte sygdomme i en medlemsstat eller en zone eller et segment deri, som ikke er erklæret fri(t) for de pågældende listeopførte sygdomme.

Artikel 6

Ophævelse

Beslutning 2001/183/EF, 2002/878/EF og 2003/466/EF ophæves.

Artikel 7

Anvendelsesdato

Denne afgørelse anvendes fra den 1. april 2016.

Artikel 8

Adressater

Denne afgørelse er rettet til medlemsstaterne.

Udfærdiget i Bruxelles, den 11. september 2015. På Kommissionens vegne Vytenis ANDRIUKAITIS Medlem af Kommissionen

(1) EUT L 328 af 24.11.2006, s. 14.

(2) Kommissionens beslutning 2001/183/EF af 22. februar 2001 om fastlæggelse af prøveudtagningsplaner for og diagnosticeringsmetoder til påvisning og bekræftelse af visse fiskesygdomme og om ophævelse af beslutning 92/532/EØF (EFT L 67 af 9.3.2001, s. 65).

(3) Kommissionens beslutning 2003/466/EF af 13. juni 2003 om kriterier for etablering af zoner og officielt tilsyn ved mistanke om eller bekræftet forekomst af infektiøs lakseanæmi (ISA) (EUT L 156 af 25.6.2003, s. 61).

(4) Kommissionens beslutning 2002/878/EF af 6. november 2002 om prøveudtagningsplaner og diagnosticeringsmetoder til påvisning og bekræftelse af bløddyrsygdommene bonamiose (Bonamia ostreae) og marteiliose (Marteilia refringens) (EFT L 305 af 7.11.2002, s. 57).

BILAG I OVERVÅGNING OG BEKÆMPELSESMETODER I. Indledning I dette bilag fastsættes: a) krav vedrørende udryddelses- og overvågningsprogrammer, jf. artikel 44 i direktiv 2006/88/EF, samt de prøveudtagnings- og diagnosemetoder, der skal anvendes med henblik på at indrømme medlemsstater eller zoner eller segmenter deri status som sygdomsfri, jf. kapitel VII i samme direktiv b) de prøveudtagnings- og diagnosemetoder, der skal anvendes til laboratorieundersøgelser, som skal udføres i tilfælde af mistanke om eller med henblik på at bekræfte forekomst af de ikke-eksotiske sygdomme, der er opført i del II i bilag IV til direktiv 2006/88/EF (»listeopførte sygdomme«), jf. artikel 28, litra a), og artikel 57, litra b), i samme direktiv c) de foranstaltninger mod spredning af sygdom, der skal træffes i tilfælde af bekræftet forekomst af en listeopført sygdom, jf. artikel 39 i direktiv 2006/88/EF, og de foranstaltninger, der skal træffes, for at en medlemsstat, en zone eller et segment, der har en sundhedsstatus i kategori V, opnår en sundhedsstatus i kategori III. Kravene i bilaget omfatter følgende listeopførte sygdomme: 1. Viral hæmoragisk septikæmi (VHS) Del 1 2. Infektiøs hæmatopoietisk nekrose (IHN) Del 1 3. Koi-herpesvirus-sygdom (KHV) Del 2 4. Infektiøs lakseanæmi (ISA) Del 3 5. Infektion med Marteilia refringens Del 4 6. Infektion med Bonamia ostreae Del 5 7. White spot disease (WSD) Del 6 II. Definitioner I bilag I og II forstås ved: a) »indlandssegment«: et eller flere akvakulturbrug beliggende i indlandsområdet i en eller flere medlemsstater, tilhørende samme biosikkerhedssystem og med en population af akvatiske dyr med en bestemt sundhedsstatus med hensyn til en given sygdom b) »indlandsbrug«: et akvakulturbrug med hold af akvakulturdyr beliggende i en medlemsstats indlandsområde c) »indlandszone«: et klart defineret geografisk område beliggende i indlandsområdet i en eller flere medlemsstater med et homogent hydrologisk system, som omfatter dele af et afvandingsområde fra vandløbenes kilder til en naturlig eller kunstig forhindring, der standser akvatiske dyrs vandring opstrøms fra de lavereliggende dele af afvandingsområdet, et helt afvandingsområde fra vandløbenes kilder til udmundingen i havet eller flere afvandingsområder, inkl. deres udmunding i havet, idet afvandingsområderne er epidemiologisk forbundet via udmundingsområdet d) »akvakulturbrug, der officielt er erklæret inficeret«: et akvakulturbrug med hold af akvatiske dyr, hvor en eller flere af de listeopførte sygdomme er blevet bekræftet af den kompetente myndighed i overensstemmelse med artikel 28, litra a), artikel 29 og artikel 57, litra b), i direktiv 2006/88/EF e) »kontaktbrug«: et akvakulturbrug med hold af akvatiske dyr, på hvilket der på en eller anden måde er påvist eller er stærk mistanke om kontaminering med inficeret materiale fra et akvakulturbrug, der officielt er erklæret inficeret. DEL 1 OVERVÅGNING AF OG BEKÆMPELSESMETODER FOR VIRAL HÆMORAGISK SEPTIKÆMI (VHS) OG INFEKTIØS HÆMATOPOIETISK NEKROSE (IHN) I. Krav til overvågnings- og udryddelsesprogrammer med henblik på at opnå og opretholde status som sygdomsfri for så vidt angår VHS og IHN og foranstaltninger mod spredning af disse listeopførte sygdomme I.1. Generelle krav til sundhedsinspektioner og prøveudtagning for så vidt angår VHS og IHN: a) Sundhedsinspektionerne og, hvis det er relevant, prøveudtagningen skal foretages på den tid af året, hvor vandtemperaturen er under 14 °C, eller hvor vandtemperaturen forventes at være lavest. b) Hvis der kræves målrettet overvågning i vildtlevende populationer i henhold til del I, punkt 2, andet afsnit, i bilag V til direktiv 2006/88/EF, skal antallet og den geografiske fordeling af prøveudtagningsstederne fastsættes således, at der opnås en rimelig dækning af medlemsstaten, zonen eller segmentet. Prøveudtagningsstederne skal være repræsentative for de forskellige økosystemer, hvor der findes vildtlevende populationer af modtagelige arter. c) Hvis akvakulturbrug eller vildtlevende populationer skal være omfattet af sundhedsinspektioner eller prøveudtagninger mere end én gang om året, skal der være så lang tid som muligt og mindst fire måneder mellem sundhedsinspektionerne og mellem udtagningen af prøverne, idet der tages hensyn til temperaturkravene i litra a). d) Alle produktionsenheder som f.eks. damme, tanke og netbure skal underkastes sundhedsinspektioner for forekomst af døde og svage fisk eller fisk med unormal adfærd. Opmærksomheden skal navnlig rettes mod vandudledningsområdet, hvor de svage fisk har tendens til at samles på grund af vandstrømmen. e) Fisk af modtagelige arter, som skal indsamles som prøver, udvælges på følgende måde: i) Hvis der forekommer regnbueørred, må kun fisk af denne art udvælges til prøveudtagning, undtagen hvis der forekommer andre modtagelige arter med typiske tegn på VHS eller IHN; hvis der ikke forekommer regnbueørred, skal prøven være repræsentativ for alle andre modtagelige arter på stedet. ii) Hvis der forekommer svage fisk, fisk med unormal adfærd eller nyligt døde fisk (som ikke er gået i opløsning), skal disse udvælges; ved benyttelse af mere end én vandkilde til fiskeproduktion skal der medtages fisk fra alle vandkilder i prøven. iii) De udvalgte fisk skal omfatte fisk, der er indsamlet på en sådan måde, at alle dele af akvakulturbruget og alle årgange er proportionalt repræsenteret i prøven. I.2. Særlige krav vedrørende opnåelse af status som sygdomsfri (kategori I) for så vidt angår VHS og IHN I.2.1. Overvågningsprogrammer: a) En medlemsstat, en zone eller et segment, der har en sundhedsstatus i kategori III, jf. del B i bilag III til direktiv 2006/88/EF, for så vidt angår VHS eller IHN eller begge, kan opnå en sundhedsstatus i kategori I for så vidt angår disse listeopførte sygdomme, forudsat at alle akvakulturbrug, der holder modtagelige arter opført i del II i bilag IV til samme direktiv, i denne medlemsstat, denne zone eller dette segment opfylder kravene i bilag V til samme direktiv, og alle disse akvakulturbrug og, hvis det kræves i henhold til del I, punkt 2, andet afsnit, i bilag V til direktivet, prøveudtagningssteder i vildtlevende populationer, der er udvalgt i overensstemmelse med nævnte del, har været omfattet af et af følgende overvågningsprogrammer: i) Model A — toårigt overvågningsprogram: Akvakulturbrugene eller prøveudtagningsstederne skal have været omfattet af sundhedsinspektioner og prøveudtagninger i mindst to på hinanden følgende år som fastsat i tabel 1.A i afsnit II. I løbet af denne toårige periode skal undersøgelse af alle prøver ved hjælp af diagnosemetoderne i punkt II.2 have givet negative resultater for enten VHS eller IHN eller begge, og enhver mistanke om enten VHS eller IHN eller begge skal være blevet udelukket i overensstemmelse med prøveudtagnings- og diagnosemetoderne i punkt II.3. ii) Model B — fireårigt overvågningsprogram med reduceret prøvestørrelse: Akvakulturbrugene eller prøveudtagningsstederne skal have været omfattet af sundhedsinspektioner og prøveudtagninger i mindst fire på hinanden følgende år som fastsat i tabel 1.B i afsnit II. I løbet af denne fireårige periode skal undersøgelse af alle prøver ved hjælp af diagnosemetoderne i punkt II.2 have givet negative resultater for enten VHS eller IHN eller begge, og enhver mistanke om enten VHS eller IHN eller begge skal være blevet udelukket i overensstemmelse med prøveudtagnings- og diagnosemetoderne i punkt II.3. b) Hvis det i forbindelse med gennemførelsen af det overvågningsprogram, der er omhandlet i litra a), bekræftes, at der er infektion med enten VHS eller IHN eller begge på et akvakulturbrug, der er omfattet af overvågningsprogrammet, og brugets sundhedsstatus i kategori II derfor er blevet trukket tilbage, kan dette akvakulturbrug straks generhverve sin sundhedsstatus i kategori II og fortsætte gennemførelsen af overvågningsprogrammet med henblik på at opnå status som sygdomsfri uden at gennemføre et udryddelsesprogram som fastsat i punkt I.2.2, forudsat at bruget opfylder følgende betingelser: i) Det er et indlandsbrug, hvis sundhedsstatus vedrørende enten VHS eller IHN eller begge er uafhængig af sundhedsstatussen for populationer af akvatiske dyr i de omkringliggende naturlige vandområder for så vidt angår disse listeopførte sygdomme i overensstemmelse med del II, punkt 3, i bilag V til direktiv 2006/88/EF. ii) Det er blevet tømt, rengjort, desinficeret og udtaget af drift; det har været udtaget af drift i mindst seks uger. iii) Nytilførslen af fisk er sket fra medlemsstater, zoner eller segmenter med en sundhedsstatus i kategori I for så vidt angår enten VHS eller IHN eller begge. I.2.2. Udryddelsesprogrammer I.2.2.1. Generelle krav En medlemsstat, en zone eller et segment med en sundhedsstatus i kategori V for så vidt angår enten VHS eller IHN eller begge kan opnå en sundhedsstatus i kategori I for så vidt angår disse listeopførte sygdomme, forudsat at alle akvakulturbrug, der holder modtagelige arter opført i del II i bilag IV til direktiv 2006/88/EF, i denne medlemsstat, denne zone eller dette segment har været omfattet af et udryddelsesprogram, som opfylder litra a)-e): a) De minimumsbekæmpelsesforanstaltninger, der er fastsat i kapitel V, afdeling 4, i direktiv 2006/88/EF, skal være blevet effektivt anvendt, og der skal være blevet oprettet en afspærringszone, jf. artikel 32, litra b), i samme direktiv, som omfatter en beskyttelseszone og en overvågningszone, i nærheden af det eller de akvakulturbrug, der officielt er erklæret inficeret med enten VHS eller IHN eller begge disse listeopførte sygdomme. Afspærringszonen skal være blevet fastlagt fra sag til sag under hensyntagen til faktorer, der påvirker risiciene for spredning af den listeopførte sygdom til opdrættede og vildtlevende fisk som f.eks.: antallet, procentdelen og fordelingen af døde fisk på det akvakulturbrug, der er inficeret med enten VHS eller IHN eller begge, afstanden til og tætheden mellem de nærmestliggende akvakulturbrug, nærhed til slagterier, kontaktbrug, arter på brugene, opdrætspraksis på de berørte akvakulturbrug og på de brug, der ligger nærmest de berørte brug, de hydrodynamiske betingelser og andre faktorer af epidemiologisk signifikans. Ved oprettelsen af beskyttelses- og overvågningszonerne gælder følgende minimumskrav for så vidt angår disse zoners geografiske afgrænsning: i) Der skal oprettes en beskyttelseszone i umiddelbar nærhed af et akvakulturbrug, der officielt er erklæret inficeret med enten VHS eller IHN eller begge disse listeopførte sygdomme, og den skal svare til: 1) i kystområder: et område i en cirkel med en radius, der mindst svarer til en tidevandsbevægelse eller mindst er på 5 km, alt efter hvad der er størst, med centrum i det akvakulturbrug, der officielt er erklæret inficeret med enten VHS eller IHN eller begge, eller et tilsvarende område fastlagt på grundlag af passende hydrodynamiske eller epidemiologiske data 2) i områder inde i landet: hele afvandingsområdet for det akvakulturbrug, der officielt er erklæret inficeret med VHS eller IHN eller begge; den kompetente myndighed kan begrænse zonens udstrækning til dele af afvandingsområdet eller akvakulturbrugets område, forudsat at dette ikke forringer forebyggelsen af spredningen af enten VHS eller IHN eller begge. ii) Den kompetente myndighed skal oprette en overvågningszone uden om beskyttelseszonen, og den skal svare til: 1) i kystområder: et område omkring beskyttelseszonen omfattende overlappende tidevandsudbredelser eller et område i en cirkel omkring beskyttelseszonen med en radius på 10 km fra beskyttelseszonens centrum eller et tilsvarende område fastlagt på grundlag af passende hydrodynamiske eller epidemiologiske data 2) i områder inde i landet: et udvidet område uden om den oprettede beskyttelseszone. b) På alle akvakulturbrug, der holder modtagelige arter opført i del II i bilag IV til direktiv 2006/88/EF inden for beskyttelseszonen, og som ikke officielt er erklæret inficeret med enten VHS eller IHN eller begge, skal der foretages en officiel undersøgelse, der mindst omfatter følgende elementer: i) indsamling af prøver med henblik på undersøgelse af 10 fisk, hvis der konstateres kliniske tegn eller obduktionsfund, der tyder på infektion med enten VHS eller IHN eller begge, eller mindst 30 fisk, hvis der ikke konstateres kliniske tegn eller obduktionsfund ii) én sundhedsinspektion: på de akvakulturbrug, hvor de undersøgelser, der er omhandlet i nr. i), har givet negative resultater; der skal fortsat foretages sundhedsinspektioner én gang om måneden på den tid af året, hvor vandtemperaturen er under 14 °C, undtagen når fiskedamme eller netbure er dækket med is, indtil beskyttelseszonen ophæves i overensstemmelse med punkt I.2.2.1, litra c). c) Alle akvakulturbrug, der officielt er erklæret inficeret med enten VHS eller IHN eller begge, skal tømmes, rengøres, desinficeres og udtages af drift. De skal være udtaget af drift i mindst seks uger. Hvis alle akvakulturbrug, der officielt er erklæret inficeret, inden for samme beskyttelseszone tømmes, skal de være udtaget af drift samtidigt i mindst tre uger. Dette afsnit finder også anvendelse på nye akvakulturbrug, der officielt erklæres inficeret i forbindelse med gennemførelsen af udryddelsesprogrammet. Når de akvakulturbrug, der officielt er erklæret inficeret, udtages af drift, skal beskyttelseszonerne omdannes til overvågningszoner. Den kompetente myndighed kan beslutte, at andre akvakulturbrug inden for de oprettede beskyttelses- og overvågningszoner skal tømmes, rengøres, desinficeres og udtages af drift. På grundlag af en risikoanalyse i hvert enkelt tilfælde afgør den kompetente myndighed, hvor længe disse akvakulturbrug skal være udtaget af drift. d) På alle akvakulturbrug, der officielt er erklæret inficeret med enten VHS eller IHN eller begge disse listeopførte sygdomme, og på alle andre akvakulturbrug, der er udtaget af drift, inden for de oprettede beskyttelses- og overvågningszoner, jf. litra c), skal nytilførslen af fisk ske fra medlemsstater, zoner eller segmenter med en sundhedsstatus som sygdomsfri (kategori I) for så vidt angår enten VHS eller IHN eller begge. Nytilførslen må først finde sted, når alle akvakulturbrug, der officielt er erklæret inficeret, er blevet tømt, rengjort, desinficeret og udtaget af drift i overensstemmelse med punkt I.2.2.1, litra c). e) Alle akvakulturbrug, der holder modtagelige arter opført i del II i bilag IV til direktiv 2006/88/EF, i den medlemsstat, den zone eller det segment, der er omfattet af udryddelsesprogrammet, og, hvis der kræves overvågning i vildtlevende populationer, prøveudtagningssteder udvalgt i overensstemmelse med punkt I.1 skal efterfølgende være omfattet af den overvågningsordning, der er fastsat i punkt I.2.1. I.2.2.2. Krav vedrørende generhvervelse af status som sygdomsfri for indlandssegmenter, der omfatter et enkelt akvakulturbrug, der tidligere officielt har været erklæret frit for enten IHN eller VHS eller begge Et indlandssegment, der omfatter et enkelt akvakulturbrug, som tidligere har været erklæret frit for enten VHS eller IHN eller begge disse listeopførte sygdomme, og hvis sundhedsstatus for så vidt angår disse listeopførte sygdomme er uafhængig af de omkringliggende naturlige vandområder i overensstemmelse med del II, punkt 3, i bilag V til direktiv 2006/88/EF, og hvis sundhedsstatus i kategori I er blevet trukket tilbage i overensstemmelse med artikel 53, stk. 3, i samme direktiv, kan generhverve sin sundhedsstatus i kategori I, umiddelbart efter at den kompetente myndighed har bekræftet, at følgende betingelser er opfyldt: a) Det akvakulturbrug, der officielt er bekræftet inficeret med enten VHS eller IHN eller begge, er blevet tømt, rengjort, desinficeret og udtaget af drift; det har været udtaget af drift i mindst seks uger. b) Nytilførslen af fisk på det akvakulturbrug, der officielt er bekræftet inficeret med enten VHS eller IHN eller begge, er sket fra medlemsstater, zoner eller segmenter med en sundhedsstatus i kategori I for så vidt angår enten VHS eller IHN eller begge. I.3. Særlige krav vedrørende opretholdelse af status som sygdomsfri (kategori I) for så vidt angår enten VHS eller IHN eller begge Hvis der kræves målrettet overvågning for at opretholde en sundhedsstatus i kategori I, jf. artikel 52 i direktiv 2006/88/EF, skal alle akvakulturbrug, der holder modtagelige arter opført i del II i bilag IV til samme direktiv, i den/det berørte medlemsstat, zone eller segment underkastes sundhedsinspektioner og prøveudtagning af fisk i overensstemmelse med tabel 1.C i afsnit II i denne del, idet der tages hensyn til brugets risikoniveau med hensyn til indslæbning af enten VHS eller IHN eller begge disse listeopførte sygdomme. Ved fastlæggelsen af hyppigheden af sundhedsinspektioner for segmenter med en sundhedsstatus i kategori I for så vidt angår enten VHS eller IHN eller begge, som er placeret i indlandsområder, og hvis sundhedsstatus for så vidt angår VHS eller IHN er afhængig af sundhedsstatussen for populationer af akvatiske dyr i de omkringliggende naturlige vandområder i overensstemmelse med del II, punkt 2, i bilag V til direktiv 2006/88/EF, anses risikoen for indslæbning af enten VHS eller IHN eller begge for at være høj. Statussen som sygdomsfri opretholdes kun, så længe alle prøver undersøgt ved hjælp af diagnosemetoderne i punkt II.2 giver negative resultater for enten VHS eller IHN eller begge disse listeopførte sygdomme, og enhver mistanke om enten VHS eller IHN eller begge er udelukket i overensstemmelse med diagnosemetoderne i punkt II.3. I.4. Krav vedrørende ophævelse af foranstaltninger mod spredning af sygdom, jf. artikel 39 i direktiv 2006/88/EF, dvs. ændring af sundhedsstatus fra kategori V til kategori III En medlemsstat, en zone eller et segment, der har en sundhedsstatus i kategori V for så vidt angår enten VHS eller IHN eller begge, kan opnå en sundhedsstatus i kategori III for så vidt angår disse listeopførte sygdomme, forudsat at: a) de krav, der er fastsat i punkt I.2.2.1, litra a), b) og c), er opfyldt. Hvis udtagning af drift ikke er teknisk mulig, skal de berørte akvakulturbrug gøres til genstand for en alternativ foranstaltning, som giver næsten samme garanti for, at enten IHNV eller VHSV eller begge er udryddet i brugets miljø b) nytilførslen af fisk på alle akvakulturbrug, der officielt er erklæret inficeret, og på alle andre brug, der er udtaget af drift/har været genstand for alternative foranstaltninger i henhold til litra a), i de oprettede beskyttelses- og overvågningszoner er sket fra medlemsstater, zoner eller segmenter med en sundhedsstatus i kategori I, II eller III for så vidt angår enten VHS eller IHN eller begge c) nytilførslen først har fundet sted, efter at alle akvakulturbrug, der officielt er erklæret inficeret, er blevet tømt, rengjort, desinficeret og udtaget af drift/gjort til genstand for alternative foranstaltninger i henhold til litra a). II. Diagnose- og prøveudtagningsmetoder II.1. Organer, der skal udtages prøver fra Det vævsmateriale, som skal undersøges, er milt, fornyre og enten hjerte eller hjerne. Hvis der udtages prøver fra gydebestande, kan tillige ovarievæsken eller sædvæsken undersøges. Hvis der er tale om småfisk, kan hele fisk på under 4 cm findeles ved hjælp af en steril saks eller skalpel efter fjernelse af kroppen bag gatåbningen. Hvis prøven består af hele fisk på 4-6 cm, indsamles indvoldene, herunder nyre. Organstykker fra højst 10 fisk kan udgøre en samleprøve. II.2. Diagnosemetoder med henblik på at opnå og opretholde status som sygdomsfri for så vidt angår enten VHS eller IHN eller begge Diagnosemetoden, i overensstemmelse med de godkendte diagnosemetoder og -procedurer, der er fastsat i bilag II, del 1, punkt I, med henblik på at opnå eller opretholde status som sygdomsfri for så vidt angår VHS eller IHN eller begge, skal enten være: a) virusisolation i cellekulturer efterfulgt af identifikation ved hjælp af enzymbundet immunosorbent assay (ELISA), indirekte fluorescerende antistoftest (IFAT), virusneutralisationstest eller realtids revers transkriptase-polymerasekædereaktion (RT-qPCR) eller b) RT-qPCR. II.3. Prøveudtagnings- og diagnosemetoder med henblik på at udelukke eller bekræfte forekomst af VHS eller IHN Hvis mistanke om forekomst af enten VHS eller IHN eller begge skal bekræftes eller udelukkes i overensstemmelse med artikel 28 i direktiv 2006/88/EF, skal følgende procedurer for inspektion, prøveudtagning og undersøgelse overholdes: a) På det akvakulturbrug, der er under mistanke, skal der foretages mindst én sundhedsinspektion og én prøveudtagning af 10 fisk, hvis der konstateres kliniske tegn eller obduktionsfund, der tyder på infektion med enten VHS eller IHN eller begge, eller mindst 30 fisk, hvis der ikke konstateres kliniske tegn eller obduktionsfund. Prøverne undersøges ved hjælp af en eller flere af diagnosemetoderne i nr. i) og ii) i overensstemmelse med de detaljerede diagnosemetoder og -procedurer i bilag II, del 1, afsnit II: i) konventionel virusisolation i cellekulturer med efterfølgende immunokemisk eller molekylær virusidentifikation ii) viruspåvisning ved hjælp af RT-qPCR iii) andre diagnoseteknikker med dokumenteret tilsvarende effektivitet, f.eks. IFAT, ELISA, RT-PCR og immunhistokemi (IHC). b) Forekomst af VHS anses for bekræftet, hvis en eller flere af disse diagnosemetoder er positive for VHSV. Forekomst af IHN anses for bekræftet, hvis en eller flere af disse diagnosemetoder er positive for IHNV. Bekræftelse af det første tilfælde af VHS eller IHN i de medlemsstater, zoner eller segmenter, der ikke tidligere har været inficeret, baseres på konventionel virusisolation i cellekulturer eller RT-qPCR. c) Mistanke om enten VHSV eller IHNV eller begge kan udelukkes, hvis celledyrkning eller RT-qPCR-test ikke afslører yderligere tegn på forekomst af enten VHSV eller IHNV eller begge. Tabel 1.A Overvågningsordning for zoner og segmenter i den toårige kontrolperiode, jf. punkt I.2.1, litra a), nr. i), forud for opnåelse af status som sygdomsfri for så vidt angår VHS eller IHN Type akvakulturbrug Antal sundhedsinspektioner pr. år (i to år) Antal prøveudtagninger pr. år (i to år) Antal fisk i prøven (1) Antal fisk i vækst Antal gydebestandsfisk (2) a) Akvakulturbrug med gydebestand 2 2 50 (1. inspektion) 75 (2. inspektion) 30 (1. eller 2. inspektion) 0 (1. eller 2. inspektion) b) Akvakulturbrug udelukkende med gydebestand 2 1 0 75 (1. eller 2. inspektion) c) Akvakulturbrug uden gydebestand 2 2 75 (3) (1. og 2. inspektion) 0 Maksimalt antal fisk pr. samleprøve: 10

Tabel 1.B Overvågningsordning med reduceret prøvestørrelse i den fireårige kontrolperiode, jf. punkt I.2.1, litra a), nr. ii), forud for opnåelse af status som sygdomsfri for så vidt angår VHS eller IHN Type akvakulturbrug Antal sundhedsinspektioner pr. år Antal prøveudtagninger pr. år Antal fisk i prøven (4) Antal fisk i vækst Antal gydebestandsfisk (5) De første to år i overvågningsperioden a) Akvakulturbrug med gydebestand 2 1 0 (1. inspektion) 30 (2. inspektion) 0 (1. inspektion) 0 (2. inspektion) b) Akvakulturbrug udelukkende med gydebestand 2 1 0 30 (1. eller 2. inspektion) c) Akvakulturbrug uden gydebestand 2 1 30 (6) (1. eller 2. inspektion) 0 De sidste to år i overvågningsperioden a) Akvakulturbrug med gydebestand 2 2 30 (1. inspektion) 0 (2. inspektion) 0 (1. inspektion) 30 (2. inspektion) b) Akvakulturbrug udelukkende med gydebestand 2 2 30 (1. og 2. inspektion) c) Akvakulturbrug uden gydebestand 2 2 30 (6) (1. og 2. inspektion) Maksimalt antal fisk pr. samleprøve: 10

Tabel 1.C Overvågningsordning for zoner eller segmenter med henblik på at opretholde status som sygdomsfri for så vidt angår VHS eller IHN, jf. punkt I.3 Risikoniveau Antal sundhedsinspektioner Antal fisk i prøven (9) Højt 2 pr. år 30 (7) (8) Middel 1 pr. år 30 (7) Lavt 1 hvert 2. år 30 (7) Maksimalt antal fisk pr. samleprøve: 10 DEL 2 OVERVÅGNING AF OG BEKÆMPELSESMETODER FOR KOI-HERPESVIRUS-SYGDOM (KHVD) I. Krav til overvågnings- og udryddelsesprogrammer med henblik på at opnå og opretholde status som sygdomsfri for så vidt angår KHVD og foranstaltninger mod spredning af infektion med koi-herpesvirus (KHV) I.1. Generelle krav Hvis der kræves målrettet overvågning i vildtlevende populationer i henhold til del I, punkt 2, andet afsnit, i bilag V til direktiv 2006/88/EF, skal antallet og den geografiske fordeling af prøveudtagningsstederne fastsættes således, at der opnås en rimelig dækning af medlemsstaten, zonen eller segmentet. Prøveudtagningsstederne skal også være repræsentative for de forskellige økosystemer, hvor der findes vildtlevende modtagelige populationer, dvs. flodsystemer og søer. Den målrettede overvågning skal være baseret på regelmæssig overvågning af steder med modtagelige arter. Stederne skal overvåges, når vandtemperaturerne er tilstrækkelig høje til, at sygdommen kan udvikle sig (> 15 °C), og tidligst to uger fra den dato, hvor sådanne temperaturer er nået. Alle syge fisk eller fisk, der udviser unormal adfærd, som findes på stedet, skal underkastes prøveudtagning og testes. Når det er muligt, skal der udtages prøver af fisk, der i en længere periode har været holdt ved temperaturer, ved hvilke virus udvikler sig, dvs. to til tre uger ved 15-26 °C. Følgende fremgangsmåde kan dog godtages: a) at indsamle en delpopulation ved overførslen fra vinterdamme til sommerdamme og holde fisken i samme vandmasse som sommerdammen, indtil den krævede minimumstemperatur er nået, eller b) at indsamle prøver ved høst eller i forbindelse med anden håndtering af fisk som led i almindelig driftspraksis. Om muligt indsamles prøverne mellem 24 og 72 timer efter sådan driftspraksis for at forbedre chancen for påvisning af KHV. Hvis akvakulturbrug eller vildtlevende populationer skal være omfattet af sundhedsinspektioner eller prøveudtagninger mere end én gang om året, skal der være så lang tid som muligt mellem sundhedsinspektionerne eller prøveudtagningerne på den årstid, hvor vandtemperaturen forventes at være højest uden at overskride grænsen på 28 °C. Alle produktionsenheder som f.eks. damme og tanke skal underkastes sundhedsinspektioner for forekomst af døde og svage fisk eller fisk med unormal adfærd. Cyprinus carpio og hybrider heraf som f.eks. Cyprinus carpio × Carassius auratus skal indsamles, når de er til stede på bruget. De fisk, der skal indsamles som prøver, udvælges på følgende måde: i) Hvis der forekommer svage fisk, fisk med unormal adfærd eller nyligt døde fisk (som ikke er gået i opløsning), skal disse udvælges. ii) Hvis der anvendes mere end én vandkilde til fiskeproduktion, skal der indgå fisk fra alle vandkilder i prøven. iii) De udvalgte fisk skal omfatte fisk, der er indsamlet på en sådan måde, at alle dele af akvakulturbruget og alle årgange er proportionalt repræsenteret i prøven. I.2. Særlige krav vedrørende opnåelse af status som sygdomsfri (kategori I) for så vidt angår KHVD I.2.1. Overvågningsprogrammer a) En medlemsstat, en zone eller et segment, der har en sundhedsstatus i kategori III for så vidt angår KHVD, kan opnå en sundhedsstatus i kategori I, hvis alle akvakulturbrug, der holder modtagelige arter opført i del II i bilag IV til direktiv 2006/88/EF, i denne medlemsstat, denne zone eller dette segment opfylder kravene vedrørende status som sygdomsfri i bilag V til samme direktiv, og alle disse akvakulturbrug og, hvis det kræves i henhold til bilag V, del I, punkt 2, andet afsnit, prøveudtagningssteder i vildtlevende populationer, der er udvalgt i overensstemmelse med nævnte del, har været omfattet af et af følgende overvågningsprogrammer: i) Model A — toårigt overvågningsprogram: Akvakulturbrugene eller prøveudtagningsstederne skal have været omfattet af sundhedsinspektioner og prøveudtagninger i mindst to på hinanden følgende år som fastsat i tabel 2.A i afsnit III. I løbet af denne toårige periode skal undersøgelse af alle prøver ved hjælp af diagnosemetoderne i punkt II.2 have givet negative resultater for KHV, og enhver mistanke om KHVD skal være blevet udelukket i overensstemmelse med diagnosemetoderne i punkt III.2. ii) Model B — fireårigt overvågningsprogram med reduceret prøvestørrelse: Akvakulturbrugene eller prøveudtagningsstederne skal have været omfattet af sundhedsinspektioner og prøveudtagninger i mindst fire på hinanden følgende år som fastsat i tabel 2.B i afsnit III. I løbet af denne fireårige periode skal undersøgelse af alle prøver ved hjælp af diagnosemetoderne i punkt II.2 have givet negative resultater for KHV, og enhver mistanke om KHVD skal være blevet udelukket i overensstemmelse med diagnosemetoderne i punkt III.2. b) Hvis det i forbindelse med gennemførelsen af det fireårige overvågningsprogram, jf. litra a), bekræftes, at der er infektion med KHV på et akvakulturbrug, der er omfattet af overvågningsprogrammet, og brugets sundhedsstatus i kategori II derfor er blevet trukket tilbage, kan dette akvakulturbrug straks generhverve sin sundhedsstatus i kategori II og fortsætte gennemførelsen af overvågningsprogrammet med henblik på at opnå status som sygdomsfri uden at gennemføre et udryddelsesprogram som beskrevet i punkt I.2.2, forudsat at bruget opfylder følgende betingelser: i) Det er et indlandsbrug, hvis sundhedsstatus vedrørende KHVD er uafhængig af sundhedsstatussen for populationer af akvatiske dyr i de omkringliggende naturlige vandområder for så vidt angår denne listeopførte sygdom, jf. del II, punkt 3, i bilag V til direktiv 2006/88/EF. ii) Det er blevet tømt, rengjort, desinficeret og udtaget af drift; det har været udtaget af drift i mindst seks uger. iii) Nytilførslen af fisk er sket fra medlemsstater, zoner eller segmenter med en sundhedsstatus i kategori I for så vidt angår KHVD. I.2.2. Udryddelsesprogrammer I.2.2.1. Generelle krav En medlemsstat, en zone eller et segment, der har en sundhedsstatus i kategori V for så vidt angår KHVD, kan opnå en sundhedsstatus i kategori I for så vidt angår denne listeopførte sygdom, hvis alle akvakulturbrug, der holder modtagelige arter opført i del II i bilag IV til direktiv 2006/88/EF, i denne medlemsstat, denne zone eller dette segment har været omfattet af mindst følgende udryddelsesprogram: a) De minimumsbekæmpelsesforanstaltninger, der er fastsat i kapitel V, afdeling 4, i direktiv 2006/88/EF, skal være blevet effektivt anvendt, og der skal være blevet oprettet en afspærringszone, jf. artikel 32, litra b), i samme direktiv, som omfatter en beskyttelseszone og en overvågningszone, i nærheden af det eller de akvakulturbrug, der officielt er erklæret inficeret med KHV. Afspærringszonen skal være blevet fastlagt fra sag til sag under hensyntagen til faktorer, der påvirker risiciene for spredning af KHVD til opdrættede og vildtlevende fisk som f.eks.: antal, procentdel og fordeling af døde fisk på det akvakulturbrug, der er inficeret med KHV, afstanden til og tætheden mellem de nærmestliggende akvakulturbrug, nærhed til slagterier, kontaktbrug, arter på akvakulturbrugene, opdrætspraksis på de berørte og på de nærmestliggende akvakulturbrug, de hydrodynamiske betingelser og andre faktorer af epidemiologisk signifikans. Ved oprettelsen af beskyttelses- og overvågningszonerne gælder følgende minimumskrav for så vidt angår disse zoners geografiske afgrænsning: i) Der skal oprettes en beskyttelseszone i umiddelbar nærhed af et akvakulturbrug, der officielt er erklæret inficeret med KHV, og den skal svare til hele afvandingsområdet for det akvakulturbrug, der officielt er erklæret inficeret med KHV; den kompetente myndighed kan begrænse zonens udstrækning til dele af afvandingsområdet, forudsat at dette ikke forringer forebyggelsen af spredningen af KHVD. ii) Der skal oprettes en overvågningszone uden om beskyttelseszonen, og den skal svare til et udvidet område uden om den oprettede beskyttelseszone. b) På alle akvakulturbrug, der holder modtagelige arter opført i del II i bilag IV til direktiv 2006/88/EF inden for beskyttelseszonen, og som ikke officielt er erklæret inficeret med KHV, skal der foretages en officiel undersøgelse, der mindst omfatter følgende elementer: i) indsamling af prøver med henblik på undersøgelse af 10 fisk, hvis der konstateres kliniske tegn eller obduktionsfund, der tyder på KHVD, eller 30 fisk, hvis der ikke konstateres kliniske tegn eller obduktionsfund ii) én sundhedsinspektion; på de akvakulturbrug, hvor de i punkt III.2 omhandlede test har givet negativt resultat; der skal fortsat foretages sundhedsinspektioner én gang om måneden på den årstid, hvor vandtemperaturen forventes at nå > 15 °C, indtil beskyttelseszonen ophæves i overensstemmelse med punkt I.2.2.1, litra c). c) Alle akvakulturbrug, der officielt er erklæret inficeret med KHV, skal tømmes, rengøres, desinficeres og udtages af drift. De skal være udtaget af drift i mindst seks uger. Når alle akvakulturbrug, der officielt er erklæret inficeret, inden for samme beskyttelseszone er blevet tømt, skal de være udtaget af drift samtidigt i mindst tre uger. Dette afsnit finder også anvendelse på nye akvakulturbrug, der officielt erklæres inficeret i forbindelse med gennemførelsen af udryddelsesprogrammet. Når de akvakulturbrug, der officielt er erklæret inficeret, udtages af drift, skal beskyttelseszonerne omdannes til overvågningszoner. Den kompetente myndighed kan beslutte, at andre akvakulturbrug inden for de oprettede beskyttelses- og overvågningszoner skal tømmes, rengøres, desinficeres og udtages af drift. På grundlag af en risikoanalyse i hvert enkelt tilfælde afgør den kompetente myndighed, hvor længe brugene skal udtages af drift. d) På alle akvakulturbrug, der officielt er erklæret inficeret med KHV, og på alle andre akvakulturbrug, der er udtaget af drift, inden for de oprettede beskyttelses- og overvågningszoner, skal nytilførslen af fisk: i) ske med fisk fra medlemsstater, zoner eller segmenter med en sundhedsstatus i kategori I for så vidt angår KHVD eller ii) i en overgangsperiode indtil 31. december 2020 ske med fisk fra medlemsstater, zoner eller segmenter med et godkendt KHVD-overvågningsprogram. Nytilførslen må først finde sted, når alle akvakulturbrug, der officielt er erklæret inficeret med KHV, er blevet tømt, rengjort, desinficeret og udtaget af drift i overensstemmelse med punkt I.2.2.1, litra c). e) Alle akvakulturbrug, der holder modtagelige arter opført i del II i bilag IV til direktiv 2006/88/EF, i den medlemsstat, den zone eller det segment, der er omfattet af udryddelsesprogrammet, og, hvis der kræves overvågning i vildtlevende populationer, prøveudtagningssteder udvalgt i overensstemmelse med punkt I.1 skal efterfølgende være omfattet af mindst det overvågningsprogram, der er fastsat i punkt I.2.1. I.2.2.2. Krav vedrørende generhvervelse af status som sygdomsfri for indlandssegmenter, der omfatter et enkelt akvakulturbrug, der tidligere officielt har været erklæret frit for KHVD Et indlandssegment, der omfatter et enkelt akvakulturbrug, som har en sundhedsstatus i kategori I for så vidt angår KHVD, og hvis sundhedsstatus for så vidt angår KHVD er uafhængig af de omkringliggende naturlige vandområder, jf. del II, punkt 3, i bilag V til direktiv 2006/88/EF, og hvis sundhedsstatus i kategori I er blevet trukket tilbage i overensstemmelse med artikel 53, stk. 3, i samme direktiv, kan generhverve sin sundhedsstatus i kategori I for så vidt angår KHVD, umiddelbart efter at den kompetente myndighed har bekræftet, at det opfylder følgende betingelser: a) Det er blevet tømt, rengjort, desinficeret og udtaget af drift; det har været udtaget af drift i mindst seks uger. b) Nytilførslen af fisk er sket fra medlemsstater, zoner eller segmenter med en sundhedsstatus i kategori I eller segmenter med et godkendt KHVD-overvågningsprogram (sundhedsstatus i kategori II). I.3. Særlige krav vedrørende opretholdelse af en sundhedsstatus i kategori I for så vidt angår KHVD Hvis der kræves målrettet overvågning for at opretholde en sundhedsstatus i kategori I, jf. artikel 52 i direktiv 2006/88/EF, skal alle akvakulturbrug, der holder modtagelige arter opført i del II i bilag IV til samme direktiv, i den/det berørte medlemsstat, zone eller segment underkastes sundhedsinspektioner og prøveudtagning i overensstemmelse med tabel 2.B i afsnit III i denne del, idet der tages hensyn til brugets risikoniveau med hensyn til indslæbning af KHV. For segmenter med en sundhedsstatus i kategori I for så vidt angår KHVD, som er beliggende i indlandsområder og omfatter et eller flere akvakulturbrug, og hvis sundhedsstatus for så vidt angår KHVD er afhængig af sundhedsstatussen for denne listeopførte sygdom i de omkringliggende naturlige vandområder, jf. del II, punkt 2, i bilag V til direktiv 2006/88/EF, skal hyppigheden af sundhedsinspektioner svare til det antal, der er anført for risikoniveauet højt i tabel 2.C. I medlemsstater, zoner eller segmenter, i hvilke der er et begrænset antal akvakulturbrug, og hvor målrettet overvågning på disse akvakulturbrug ikke giver tilstrækkelige epidemiologiske data, skal overvågningsordningerne med henblik på opretholdelse af status som sygdomsfri omfatte prøveudtagningssteder udvalgt i overensstemmelse med kravene i punkt I.1. Disse prøveudtagningssteder skal underkastes inspektioner og prøveudtagninger efter en rotationsordning (50 % af prøveudtagningsstederne pr. år). Prøveudtagningen skal foretages i overensstemmelse med tabel 2.C. i afsnit III. Prøverne skal udvælges, præpareres og undersøges som beskrevet i afsnit II, og laboratorieundersøgelserne skal give negative resultater med hensyn til forekomst af KHVD-agens. Statussen som sygdomsfri opretholdes kun, så længe alle prøver undersøgt ved hjælp af diagnosemetoderne i punkt II.2 giver negative resultater for KHVD, og enhver mistanke om KHVD er blevet udelukket i overensstemmelse med diagnosemetoderne i punkt III.2. I.4. Særlige krav vedrørende ophævelse af foranstaltninger mod spredning af sygdom, jf. artikel 39 i direktiv 2006/88/EF, med henblik på at opnå en sundhedsstatus i kategori III for så vidt angår KHVD i medlemsstater, segmenter eller zoner, som har en sundhedsstatus i kategori V En medlemsstat, en zone eller et segment, der har en sundhedsstatus i kategori V for så vidt angår KHVD, kan opnå en sundhedsstatus i kategori III for så vidt angår denne listeopførte sygdom, forudsat at: a) de krav, der er fastsat i punkt I.2.2.1, litra a), b) og c), er opfyldt. Hvis udtagning af drift ikke er teknisk mulig, skal de berørte akvakulturbrug gøres til genstand for en alternativ foranstaltning, som giver næsten samme garanti for, at KHV er udryddet i brugets miljø b) nytilførslen af fisk på alle akvakulturbrug, der officielt er erklæret inficeret, og på alle andre akvakulturbrug, der er udtaget af drift/har været genstand for alternative foranstaltninger i henhold til litra a), i de oprettede beskyttelses- og overvågningszoner er sket fra medlemsstater, zoner eller segmenter med en sundhedsstatus i kategori I, II eller III for så vidt angår KHVD c) nytilførslen først har fundet sted, efter at alle akvakulturbrug, der officielt er erklæret inficeret, er blevet tømt, rengjort, desinficeret og udtaget af drift/gjort til genstand for alternative foranstaltninger i henhold til litra a). II. Diagnose- og prøveudtagningsmetoder i forbindelse med overvågning for at opnå og opretholde status som sygdomsfri for så vidt angår KHVD II.1. Prøver Det vævsmateriale, der skal undersøges, skal bestå af dele af gæller og nyre. Organstykker fra højst to fisk kan udgøre en samleprøve. II.2. Diagnosemetoder i forbindelse med overvågning for at opnå og opretholde status som sygdomsfri for så vidt angår KHVD Diagnosemetoden med henblik på at opnå eller opretholde status som sygdomsfri for så vidt angår KHVD skal være realtids-PCR (qPCR) i overensstemmelse med de detaljerede diagnosemetoder og -procedurer i bilag II, del 2, punkt II. III. Diagnose- og prøveudtagningsmetoder i forbindelse med officielle undersøgelser med henblik på at bekræfte eller udelukke mistanke om KHVD III.1. Prøver Det vævsmateriale, der skal undersøges, skal bestå af dele af gæller og nyre. Organstykker fra højst to fisk kan udgøre en samleprøve. III.2. Officielle undersøgelses- og diagnosemetoder med henblik på at udelukke og bekræfte forekomst af infektion med KHV Hvis mistanke om forekomst af KHVD skal bekræftes eller udelukkes i overensstemmelse med artikel 28 i direktiv 2006/88/EF, skal følgende procedure for inspektion, prøveudtagning og undersøgelse overholdes: a) Den officielle undersøgelse skal omfatte mindst én sundhedsinspektion og én prøveudtagning af 10 fisk, hvis der konstateres kliniske tegn eller obduktionsfund, der tyder på infektion med KHV, eller mindst 30 fisk, hvis der ikke konstateres kliniske tegn eller obduktionsfund. Prøverne undersøges ved hjælp af diagnosemetoden i litra b) i overensstemmelse med de detaljerede diagnosemetoder og -procedurer i bilag II, del 2, punkt II. b) Forekomst af infektion med KHV betragtes som bekræftet, hvis KHV påvises ved PCR; mistanke om forekomst af KHVD kan udelukkes, hvis denne undersøgelse ikke afslører yderligere tegn på forekomst af KHV. Tabel 2.A Overvågningsordning for zoner og segmenter i den toårige kontrolperiode forud for opnåelse af status som sygdomsfri for så vidt angår KHVD, jf. punkt I.2.1 Antal kliniske inspektioner pr. år (i to år) Antal laboratorieundersøgelser pr. år (i to år) Antal fisk i prøven Akvakulturbrug/prøveudtagningssteder De første to år i overvågningsperioden 2 2 75 (10) Maksimalt antal fisk pr. samleprøve: 2

Tabel 2.B Overvågningsordning for zoner og segmenter i den fireårige kontrolperiode forud for opnåelse af status som sygdomsfri for så vidt angår KHVD, jf. punkt I.2.1 Antal kliniske inspektioner pr. år Antal laboratorieundersøgelser pr. år Antal fisk i prøven Akvakulturbrug/prøveudtagningssteder De første to år i overvågningsperioden 1 1 30 Akvakulturbrug/prøveudtagningssteder De sidste to år i overvågningsperioden 2 2 30 Maksimalt antal fisk pr. samleprøve: 2

Tabel 2.C Overvågningsordning for zoner eller segmenter med henblik på at opretholde status som sygdomsfri for så vidt angår KHVD, jf. punkt I.3 Risikoniveau Antal sundhedsinspektioner Antal fisk i prøven Højt 2 pr. år 30 Middel 1 pr. år 30 Lavt 1 hvert 2. år 30 Maksimalt antal fisk pr. samleprøve: 2

Tabel 2.D Overvågningsordning med henblik på at opretholde status som sygdomsfri for så vidt angår KHVD i medlemsstater, zoner eller segmenter, hvor der er et begrænset antal akvakulturbrug, og hvor målrettet overvågning på disse brug ikke giver tilstrækkelige epidemiologiske data, jf. punkt I.3 Antal kliniske inspektioner pr. år Antal laboratorieundersøgelser pr. år Antal fisk i prøven Prøveudtagningssteder 1 hvert 2. år 1 hvert 2. år 30 Maksimalt antal fisk pr. samleprøve: 2 DEL 3 OVERVÅGNING AF OG BEKÆMPELSESMETODER FOR INFEKTIØS LAKSEANÆMI (ISA) I. Krav til overvågnings- og udryddelsesprogrammer med henblik på at opnå og opretholde status som sygdomsfri for så vidt angår ISA og foranstaltninger mod spredning af infektion med HPR-deleteret ISAV I.1. Generelle krav Hvis der i henhold til del I, punkt 2, andet afsnit, i bilag V til direktiv 2006/88/EF skal foretages sundhedsinspektioner og prøveudtagninger på akvakulturbrug mere end én gang om året, skal der være så lang tid som muligt mellem sundhedsinspektionerne eller prøveudtagningerne. Hvis der kræves målrettet overvågning i vildtlevende populationer i henhold til del I, punkt 2, andet afsnit, i bilag V til direktiv 2006/88/EF, skal antallet og den geografiske fordeling af prøveudtagningsstederne fastsættes således, at der opnås en rimelig dækning af medlemsstaten, zonen eller segmentet. Prøveudtagningsstederne skal ligeledes være repræsentative for de forskellige økosystemer, hvor der findes vildtlevende modtagelige populationer. Alle produktionsenheder som f.eks. damme og tanke skal underkastes sundhedsinspektioner for forekomst af døde og svage fisk eller fisk med unormal adfærd. Opmærksomheden skal navnlig rettes mod vandudledningsområdet, hvor de svage fisk har tendens til at samles på grund af vandstrømmen. De fisk, der skal indsamles som prøver, udvælges på følgende måde: a) Kun døende eller nyligt døde fisk (som ikke er gået i opløsning) udvælges; navnlig fisk med tegn på anæmi, blødninger eller med andre kliniske tegn, der tyder på kredsløbsforstyrrelser, skal prioriteres i forbindelse med udvælgelsen. b) Hvis atlantisk laks er blandt de modtagelige arter på stedet, skal prøver fra atlantisk laks prioriteres. Hvis der ikke er atlantisk laks på akvakulturbruget, udtages prøver af andre modtagelige arter. c) Ved benyttelse af mere end én vandkilde til fiskeproduktion skal der medtages fisk fra alle vandkilder i prøven. d) De udvalgte fisk skal omfatte fisk, der indsamles på en sådan måde, at alle produktionsenheder som f.eks. netbure, tanke og damme og alle årgange er proportionalt repræsenteret i prøven. I.2. Særlige krav vedrørende opnåelse af en sundhedsstatus i kategori I for så vidt angår ISA I.2.1. Overvågningsprogrammer En medlemsstat, en zone eller et segment, der har en sundhedsstatus i kategori III, jf. del B i bilag III til direktiv 2006/88/EF, for så vidt angår ISA, kan opnå en sundhedsstatus i kategori I for så vidt angår denne listeopførte sygdom, hvis alle akvakulturbrug, der holder modtagelige arter opført i del II i bilag IV til samme direktiv, i medlemsstaten, zonen eller segmentet opfylder de relevante krav i bilag V til samme direktiv, og alle disse akvakulturbrug og, hvis det kræves i henhold til del I, punkt 2, andet afsnit, i bilag V til direktivet, prøveudtagningssteder i vildtlevende populationer, der er udvalgt i overensstemmelse med nævnte punkt, har været omfattet af følgende overvågningsprogram: a) Akvakulturbrugene eller prøveudtagningsstederne skal have været omfattet af sundhedsinspektioner og prøveudtagninger i mindst to på hinanden følgende år som fastsat i tabel 3.A i afsnit II. b) I løbet af denne toårige periode skal undersøgelse af alle prøver ved hjælp af diagnosemetoderne i punkt II.2 have givet negative resultater for HPR-deleteret ISAV, og enhver mistanke om ISA skal være blevet udelukket i overensstemmelse med diagnosemetoderne i punkt II.3. c) Hvis det i forbindelse med gennemførelsen af overvågningsprogrammet bekræftes, at der er ISA på et akvakulturbrug, der er omfattet af overvågningsprogrammet, og dets sundhedsstatus i kategori II derfor er blevet trukket tilbage, skal der være blevet gennemført et udryddelsesprogram i overensstemmelse med punkt I.2.2. I.2.2. Udryddelsesprogrammer I.2.2.1. Generelle krav En medlemsstat, en zone eller et segment, der har en sundhedsstatus i kategori V for så vidt angår ISA, kan opnå en sundhedsstatus i kategori I for så vidt angår denne listeopførte sygdom, hvis alle akvakulturbrug, der holder modtagelige arter opført i del II i bilag IV til direktiv 2006/88/EF, i medlemsstaten, zonen eller segmentet har været omfattet af et udryddelsesprogram, der opfylder følgende litra a)-e): a) De minimumsbekæmpelsesforanstaltninger, der er fastsat i kapitel V, afdeling 3, i direktiv 2006/88/EF, skal være blevet effektivt anvendt, og der skal navnlig være blevet oprettet en afspærringszone, jf. artikel 32, litra b), i samme direktiv, som omfatter en beskyttelseszone og en overvågningszone, i nærheden af det eller de akvakulturbrug, der officielt er erklæret inficeret med HPR-deleteret ISAV eller bekræftet ISA. Afspærringszonen skal være blevet fastlagt fra sag til sag under hensyntagen til faktorer, der påvirker risiciene for spredning af ISA til opdrættede eller vildtlevende fisk som f.eks.: antal, procentdel og fordeling af døde fisk på det akvakulturbrug, der er inficeret med HPR-deleteret ISAV eller bekræftet ISA, afstanden til og tætheden mellem de nærmestliggende akvakulturbrug, nærhed til slagterier, kontaktbrug, arter på akvakulturbrugene, opdrætspraksis på de berørte og på de nærmestliggende akvakulturbrug, de hydrodynamiske betingelser og andre faktorer af epidemiologisk signifikans. Ved oprettelsen af beskyttelses- og overvågningszonerne gælder følgende minimumskrav for så vidt angår disse zoners geografiske afgrænsning: i) Der skal oprettes en beskyttelseszone i umiddelbar nærhed af et akvakulturbrug, der officielt er erklæret inficeret med ISA, og den skal svare til: 1) i kystområder: et område i en cirkel med en radius, der mindst svarer til én tidevandsbevægelse eller mindst er på 5 km, alt efter hvad der er størst, med centrum på det akvakulturbrug, der officielt er erklæret inficeret med ISA, eller et tilsvarende område fastlagt på grundlag af passende hydrodynamiske eller epidemiologiske data 2) i områder inde i landet: hele afvandingsområdet for det akvakulturbrug, der officielt er erklæret inficeret med ISA; den kompetente myndighed kan begrænse zonens udstrækning til dele af afvandingsområdet, forudsat at dette ikke forringer forebyggelsen af spredningen af ISA. ii) Der skal oprettes en overvågningszone uden om beskyttelseszonen, og den skal svare til: 1) i kystområder: et område omkring beskyttelseszonen omfattende overlappende tidevandsudbredelser eller et område i en cirkel omkring beskyttelseszonen med en radius på 10 km fra beskyttelseszonens centrum, eller et tilsvarende område fastlagt på grundlag af passende hydrodynamiske eller epidemiologiske data eller 2) i områder inde i landet: et udvidet område uden om den oprettede beskyttelseszone. b) På alle akvakulturbrug, der holder modtagelige arter opført i del II i bilag IV til direktiv 2006/88/EF inden for beskyttelseszonen, og som ikke officielt er erklæret inficeret med ISA, skal der foretages en officiel undersøgelse, der mindst omfatter følgende elementer: i) indsamling af prøver med henblik på undersøgelse af mindst 10 døende fisk, hvis der konstateres kliniske tegn eller obduktionsfund, der tyder på ISA, eller mindst 30 fisk, hvis der ikke konstateres kliniske tegn eller obduktionsfund. ii) én sundhedsinspektion; på de akvakulturbrug, hvor de undersøgelser, der er omhandlet i nr. i), har givet negative resultater, skal der fortsat foretages sundhedsinspektioner én gang om måneden, indtil beskyttelseszonen ophæves i overensstemmelse med punkt I.2.2.1, litra c). c) Alle akvakulturbrug, der officielt er erklæret inficeret med HPR-deleteret ISAV eller bekræftet ISA, skal tømmes, rengøres, desinficeres og udtages af drift i mindst tre måneder. Beskyttelses- og overvågningszonerne kan ophæves, når alle akvakulturbrug i beskyttelseszonen er tømt, rengjort og desinficeret og derpå samtidigt har været udtaget af drift i mindst seks uger. Når de akvakulturbrug, der officielt er erklæret inficeret, udtages af drift, skal beskyttelseszonerne omdannes til overvågningszoner. Den kompetente myndighed kan beslutte, at andre akvakulturbrug inden for de oprettede beskyttelses- og overvågningszoner skal tømmes, rengøres, desinficeres og udtages af drift. På grundlag af en risikoanalyse i hvert enkelt tilfælde afgør den kompetente myndighed, hvor længe disse akvakulturbrug skal være udtaget af drift. d) På alle akvakulturbrug, der officielt er erklæret inficeret med HPR-deleteret ISAV eller bekræftet ISA, og på alle andre akvakulturbrug, der er udtaget af drift inden for de oprettede beskyttelses- og overvågningszoner, skal nytilførslen af fisk ske fra medlemsstater, zoner eller segmenter med en sundhedsstatus i kategori I for så vidt angår ISA. Nytilførslen må først finde sted, når alle akvakulturbrug, der officielt er erklæret inficeret, er blevet tømt, rengjort, desinficeret og udtaget af drift i overensstemmelse med punkt I.2.2.1, litra c). e) Alle akvakulturbrug, der holder modtagelige arter opført i del II i bilag IV til direktiv 2006/88/EF, i den medlemsstat, den zone eller det segment, der er omfattet af udryddelsesprogrammet, og, hvis der kræves overvågning i vildtlevende populationer, prøveudtagningssteder i overensstemmelse med punkt I.1 skal efterfølgende være omfattet af den overvågningsordning, der er fastsat i punkt I.2.1. I.2.2.2. Krav vedrørende generhvervelse af status som sygdomsfri for indlandssegmenter, der omfatter et enkelt akvakulturbrug, som tidligere har haft en sundhedsstatus i kategori I Et indlandssegment, der omfatter et enkelt akvakulturbrug, som har en sundhedsstatus i kategori I for så vidt angår ISA, og hvis sundhedsstatus er uafhængig af de omkringliggende naturlige vandområder, jf. del II, punkt 3, i bilag V til direktiv 2006/88/EF, og hvis sundhedsstatus i kategori I er blevet trukket tilbage i overensstemmelse med artikel 53, stk. 3, i samme direktiv, kan generhverve sin sundhedsstatus i kategori I, umiddelbart efter at den kompetente myndighed har bekræftet, at det opfylder følgende betingelser: a) Det er blevet tømt, rengjort, desinficeret og udtaget af drift; det har været udtaget af drift i mindst seks uger. b) Nytilførslen af fisk er sket fra medlemsstater, zoner eller segmenter med en sundhedsstatus i kategori I for så vidt angår ISA. I.3. Minimumsbekæmpelsesforanstaltninger for opretholdelse af en sundhedsstatus i kategori I for så vidt angår ISA Hvis der kræves målrettet overvågning for at opretholde en sundhedsstatus i kategori I, jf. artikel 52 i direktiv 2006/88/EF, skal alle akvakulturbrug, der holder modtagelige arter opført i del II i bilag IV til samme direktiv, i den/det berørte medlemsstat, zone eller segment underkastes sundhedsinspektioner og prøveudtagning i overensstemmelse med tabel 3.B (11) i afsnit II i denne del, idet der tages hensyn til brugets risikoniveau med hensyn til indslæbning af ISA. Ved fastlæggelsen af hyppigheden af sundhedsinspektioner for segmenter med en sundhedsstatus i kategori I for så vidt angår ISA, som er placeret i indlandsområder, og hvis sundhedsstatus for så vidt angår ISA er afhængig af sundhedsstatussen i de omkringliggende naturlige vandområder, der huser atlantisk laks (Salmo salar), anses risikoen for indslæbning af ISA for at være høj. Statussen som sygdomsfri for så vidt angår ISA opretholdes kun, så længe alle prøver undersøgt ved hjælp af diagnosemetoderne i punkt II.2 har givet negative resultater for HPR-deleteret ISAV, og enhver mistanke om ISA er blevet udelukket i overensstemmelse med diagnosemetoderne i punkt II.3. I.4. Særlige krav vedrørende opnåelse af en sundhedsstatus i kategori III for så vidt angår HPR-deleteret ISAV i medlemsstater, zoner eller segmenter, der hidtil har haft en sundhedsstatus i kategori V En medlemsstat, en zone eller et segment, der har en sundhedsstatus i kategori V for så vidt angår ISA, kan opnå en sundhedsstatus i kategori III, forudsat at: a) de krav, der er fastsat i punkt I.2.2.1, litra a), b) og c), er opfyldt. Hvis udtagning af drift ikke er teknisk mulig, skal akvakulturbrugene gøres til genstand for en alternativ foranstaltning, som giver næsten samme garanti for, at ISAV er udryddet i brugets miljø b) nytilførslen af fisk på alle akvakulturbrug, der officielt er erklæret inficeret, og på alle andre brug, der er udtaget af drift eller har været genstand for alternative foranstaltninger i henhold til litra a), i de oprettede beskyttelses- og overvågningszoner er sket fra medlemsstater, zoner eller segmenter med en sundhedsstatus i kategori I, II eller III for så vidt angår ISA c) nytilførslen først har fundet sted, efter at alle akvakulturbrug, der officielt er erklæret inficeret, er blevet tømt, rengjort, desinficeret og udtaget af drift/gjort til genstand for alternative foranstaltninger i henhold til litra a) d) der ikke har været bekræftet HPR-deleteret ISAV i løbet af den toårige periode, der følger efter afslutningen af de foranstaltninger, der er omhandlet i litra a), b) og c), og at mistanke i denne periode er blevet udelukket i overensstemmelse med de procedurer, der er fastsat i punkt II.3. II. Diagnosemetoder og officielle undersøgelser II.1. Prøver Følgende vævsmateriale undersøges: a) histologi: hovednyre, lever, hjerte, bygspytkirtel, tarm, milt og gæller b) immunhistokemi: mellemnyre og hjerte inklusive hjerteklapper og bulbus arteriosus c) RT-qPCR-analyse: mellemnyre og hjerte d) viruskultur: mellemnyre, hjerte, lever og milt. Organstykker fra højst fem fisk kan udgøre en samleprøve. II.2. Diagnosemetoder med henblik på at opnå eller opretholde status som sygdomsfri for så vidt angår ISA De diagnosemetoder, der skal anvendes for at opnå eller opretholde status som sygdomsfri for så vidt angår ISA i overensstemmelse med punkt I.2 og I.3, er RT-qPCR efterfulgt af sekventering af positive prøver i overensstemmelse med de detaljerede metoder og procedurer i bilag II, del 3. I tilfælde af et positivt resultat af RT-qPCR skal yderligere prøver undersøges før gennemførelsen af de indledende bekæmpelsesforanstaltninger, jf. artikel 28 i direktiv 2006/88/EF. Disse prøver skal undersøges som følger i overensstemmelse med de detaljerede metoder og procedurer, der er fastsat i bilag II, del 3: a) screening af prøverne ved hjælp af RT-qPCR, herunder sekventering af HE-genet for at fastslå deletioner i HPR og b) undersøgelse i vævspræparater ved hjælp af specifikke antistoffer mod ISAV (dvs. IHC på fikserede snit eller IFAT på vævsaftryk) eller c) isolation og identifikation af ISAV i cellekultur fra mindst én prøve af en hvilken som helst fisk på bruget. II.3. Officielle undersøgelses- og diagnosemetoder med henblik på at udelukke eller bekræfte forekomst af ISA Når mistanke om forekomst af ISA skal bekræftes eller udelukkes i overensstemmelse med artikel 28 i direktiv 2006/88/EF, skal følgende procedure for inspektion, prøveudtagning og undersøgelse overholdes: a) Den officielle undersøgelse skal omfatte mindst én sundhedsinspektion og én prøveudtagning af 10 døende fisk, hvis der konstateres kliniske tegn eller obduktionsfund, der tyder på ISA. Hvis der ikke konstateres kliniske tegn eller obduktionsfund, der tyder på ISA, skal sundhedsinspektionen følges af målrettet prøveudtagning af mindst 30 døende fisk eller nyligt døde fisk med normal konstitution i overensstemmelse med punkt I.1. Prøverne undersøges i overensstemmelse med diagnosemetoderne i litra b). b) I tilfælde af et positivt resultat af RT-qPCR for HPR-deleteret ISAV skal yderligere prøver undersøges før gennemførelsen af de indledende bekæmpelsesforanstaltninger, jf. artikel 28 i direktiv 2006/88/EF. Mistanke om infektion med ISA skal bekræftes i overensstemmelse med følgende kriterier ved hjælp af de detaljerede metoder og procedurer, der er fastsat i bilag II, del 3: i) påvisning af ISAV ved hjælp af RT-qPCR, herunder sekventering af HE-genet for at fastslå deletioner i HPR, og påvisning af ISAV i vævspræparater ved hjælp af specifikke antistoffer mod ISAV (dvs. IHC på fikserede snit eller IFAT på vævsaftryk) eller ii) påvisning af ISAV ved hjælp af RT-qPCR, herunder sekventering af HE-genet for at fastslå deletioner i HPR, og isolation og identifikation af ISAV i cellekultur fra mindst én prøve af en hvilken som helst fisk på bruget. c) Hvis der konstateres kliniske, tydelige patologiske forandringer eller histopatologiske fund, der tyder på ISA, skal fundene bekræftes ved viruspåvisning ved hjælp af to diagnosemetoder med selvstændige påvisningsprincipper, f.eks. RT-qPCR og IHC, i overensstemmelse med bilag II, del 3. Mistanke om ISA kan udelukkes, hvis undersøgelser og inspektioner i en periode på 12 måneder fra datoen for mistanken ikke afslører yderligere tegn på forekomst af ISA. Tabel 3.A Overvågningsordning for zoner og segmenter i den toårige kontrolperiode forud for opnåelse af status som sygdomsfri for så vidt angår ISA, jf. punkt I.2.1 Overvågningsår Antal sundhedsinspektioner pr. år (i to år) Antal laboratorieundersøgelser pr. år (i to år) Antal fisk til prøveudtagning pr. år År 1 6 2 (12) 2 * 75 (13) År 2 6 2 (12) 2 * 75 (13)

Tabel 3.B Overvågningsordning for zoner eller segmenter med henblik på at opretholde status som sygdomsfri for så vidt angår ISA, jf. punkt I.3 (15) Risikoniveau Antal sundhedsinspektioner pr. år Antal laboratorieundersøgelser pr. år Antal fisk til prøveudtagning pr. år Højt 2 2 (14) 2 * 30 Middel 1 1 (14) 30 Lavt 1 hvert 2. år 1 hvert 2. år 30 hvert 2. år DEL 4 OVERVÅGNING AF OG BEKÆMPELSESMETODER FOR INFEKTION MED MARTEILIA REFRINGENS I. Krav til overvågnings- og udryddelsesprogrammer med henblik på at opnå og opretholde status som sygdomsfri for så vidt angår infektion med Marteilia refringens I.1. Generelle krav Sundhedsinspektioner og, hvis det er relevant, prøveudtagning til laboratorieundersøgelse skal foretages på den tid af året, hvor forekomsten af parasitten i medlemsstaten, zonen eller segmentet vides at være størst. Foreligger der ingen sådanne data, skal prøveudtagningen foretages, lige efter at vandtemperaturen har oversteget 17 °C. Hvis der skal udtages prøver af bløddyr i overensstemmelse med del 4, finder følgende kriterier anvendelse: a) Hvis Ostrea spp. og Mytilus spp. forekommer i produktionsenhederne eller produktionsområdet, skal de to slægter være ligeligt repræsenteret i prøverne. Hvis der kun forekommer en af disse slægter, udtages der prøver af denne slægt. Hvis hverken Ostrea- eller Mytilus-slægten forekommer, skal prøven være repræsentativ for alle andre modtagelige arter på stedet. b) Hvis der forekommer svage bløddyr, bløddyr med åbne skaller eller nyligt døde bløddyr (som ikke er gået i opløsning) i produktionsenhederne, udvælges først og fremmest disse bløddyr. Forekommer der ikke sådanne bløddyr, udvælges de ældste sunde bløddyr. c) Ved udtagning af prøver i akvakulturbrug med opdræt af bløddyr, hvor der anvendes mere end én vandkilde til produktion af bløddyr, skal der indgå bløddyr fra alle vandkilder i prøven, således at alle dele af bruget er proportionalt repræsenteret i prøven. d) Ved udtagning af prøver fra områder med opdræt af bløddyr skal prøven omfatte bløddyr fra et tilstrækkeligt antal prøveudtagningssteder, således at alle dele af området med opdræt af bløddyr er proportionalt repræsenteret i prøven. De vigtigste faktorer, der skal tages i betragtning ved udvælgelsen af disse prøveudtagningssteder, er prøveudtagningssteder, hvor der tidligere er blevet påvist Marteilia refringens, populationstæthed, vandstrømme, forekomst af modtagelige arter, forekomst af vektorarter, vanddybde og driftspraksis. Naturlige voksesteder skal indgå i prøveudtagningen. I.2. Særlige krav vedrørende opnåelse af en sundhedsstatus i kategori I for så vidt angår Marteilia refringens I.2.1. Overvågningsprogrammer En medlemsstat, en zone eller et segment, der har en sundhedsstatus i kategori III for så vidt angår infektion med Marteilia refringens, kan opnå en sundhedsstatus i kategori I for så vidt angår denne listeopførte sygdom, hvis alle akvakulturbrug eller områder med opdræt af bløddyr, der holder modtagelige arter opført i del II i bilag IV til direktiv 2006/88/EF, i medlemsstaten, zonen eller segmentet har været omfattet af mindst følgende overvågningsprogram, der inkluderer sundhedsinspektioner og indsamling af prøver til analyse. Toårigt overvågningsprogram: a) Akvakulturbrugene eller områderne med opdræt af bløddyr skal have været omfattet af sundhedsinspektioner og prøveudtagninger i mindst to på hinanden følgende år som fastsat i tabel 4.A i afsnit II. b) I løbet af denne toårige periode skal undersøgelse af alle prøver ved hjælp af diagnosemetoderne i punkt II.2 have givet negative resultater for Marteilia refringens, og enhver mistanke om Marteilia refringens skal være blevet udelukket i overensstemmelse med diagnosemetoderne i punkt II.3. c) Hvis Ostrea edulis, Mytilus edulis eller Mytilus galloprovincialis fra en medlemsstat, en zone eller et segment med en sundhedsstatus i kategori I skal medtages i prøven, skal de være blevet tilført til akvakulturbruget eller området med opdræt af bløddyr senest det forår, der går lige forud for den periode, hvor overvågningsprogrammet gennemføres. I.2.2. Udryddelsesprogrammer I de fleste tilfælde anses det for umuligt at udrydde Marteilia refringens, men hvis medlemsstaten vurderer, at det kan lade sig gøre, skal følgende model for et udryddelsesprogram anvendes. En medlemsstat, en zone eller et segment, der har en sundhedsstatus i kategori V for så vidt angår infektion med Marteilia refringens, kan opnå en sundhedsstatus i kategori I for så vidt angår denne listeopførte sygdom, hvis alle akvakulturbrug eller områder med opdræt af bløddyr, der holder modtagelige arter opført i del II i bilag IV til direktiv 2006/88/EF, i denne medlemsstat, denne zone eller dette segment har været omfattet af mindst følgende udryddelsesprogram: a) De foranstaltninger, der er fastsat i kapitel V, afdeling 3, i direktiv 2006/88/EF, skal være blevet effektivt anvendt, og der skal navnlig være blevet oprettet en afspærringszone, jf. artikel 32, litra b), i samme direktiv, som omfatter en beskyttelseszone og en overvågningszone, i nærheden af det eller de akvakulturbrug eller det eller de områder med opdræt af bløddyr, der officielt er erklæret inficeret med Marteilia refringens. Afspærringszonen skal være blevet fastlagt fra sag til sag under hensyntagen til faktorer, der påvirker risiciene for spredning af Marteilia refringens, som f.eks.: antal, alder, procentdel og fordeling af døde bløddyr på det akvakulturbrug eller i det område med opdræt af bløddyr, der er inficeret med Marteilia refringens, herunder vildtlevende bløddyr, afstanden til og tætheden mellem de nærmestliggende akvakulturbrug eller områder med opdræt af bløddyr, herunder vildtlevende bløddyr, nærhed til forarbejdningsvirksomheder, kontaktbrug eller kontaktområder med opdræt af bløddyr, de arter, navnlig modtagelige arter og vektorarter, der findes på akvakulturbrugene eller i områderne med opdræt af bløddyr, opdrætspraksis på/i de berørte og nærmestliggende akvakulturbrug og områder med opdræt af bløddyr, de hydrodynamiske betingelser og andre faktorer af epidemiologisk signifikans. Ved oprettelsen af beskyttelses- og overvågningszonerne gælder følgende minimumskrav: i) Der skal oprettes en beskyttelseszone i umiddelbar nærhed af et akvakulturbrug eller et område med opdræt af bløddyr, der officielt er erklæret inficeret med Marteilia refringens, og denne beskyttelseszone skal svare til et område fastlagt på grundlag af passende hydrodynamiske eller epidemiologiske data. ii) Der skal oprettes en overvågningszone uden om beskyttelseszonen, som skal svare til et område omkring beskyttelseszonen fastlagt på grundlag af passende hydrodynamiske eller epidemiologiske data. b) På alle akvakulturbrug og i alle områder med opdræt af bløddyr, der holder modtagelige arter opført i del II i bilag IV til direktiv 2006/88/EF i beskyttelseszonen, og som ikke officielt er erklæret inficeret med Marteilia refringens, skal der foretages en officiel undersøgelse, der mindst omfatter indsamling af prøver med henblik på undersøgelse af 150 bløddyr efter begyndelsen af overførselsperioden for Marteilia refringens. Kendes overførselsperioden ikke, skal prøveudtagningen påbegyndes i perioden, efter at vandtemperaturen overstiger 17 °C. c) Alle akvakulturbrug og områder med opdræt af bløddyr, der officielt er erklæret inficeret med Marteilia refringens, skal tømmes, udtages af drift og, hvis muligt, rengøres og desinficeres. De skal være udtaget af drift i mindst: i) to måneder i tilfælde af akvakulturbrug og områder med opdræt af bløddyr med begrænset kontakt til de omkringliggende vandområder, f.eks. klæknings- og yngelanlæg ii) to måneder i tilfælde af akvakulturbrug og områder med opdræt af bløddyr med ubegrænset kontakt til de omkringliggende vandområder, forudsat at de inficerede bløddyr af modtagelige arter og bløddyrene af modtagelige arter med epidemiologiske forbindelser til det inficerede akvakulturbrug eller område med opdræt af bløddyr er høstet eller fjernet inden den periode af året, hvor forekomsten af Marteilia refringens vides at være størst, eller, hvis denne ikke kendes, inden den periode, hvor vandtemperaturen overstiger 17 °C iii) fjorten måneder i tilfælde af akvakulturbrug og områder med opdræt af bløddyr med ubegrænset kontakt til de omkringliggende vandområder, forudsat at de inficerede bløddyr af modtagelige arter og bløddyrene af modtagelige arter med epidemiologiske forbindelser til det inficerede akvakulturbrug eller område med opdræt af bløddyr ikke er høstet eller fjernet inden den periode af året, hvor forekomsten af Marteilia refringens vides at være størst, eller, hvis sådanne data ikke kendes, hvis bløddyr af modtagelige arter ikke er blevet høstet eller fjernet inden den periode, hvor vandtemperaturen overstiger 17 °C. Når alle akvakulturbrug og områder med opdræt af bløddyr, der officielt er erklæret inficeret, er tømt, skal de være udtaget af drift samtidigt i mindst fire uger. Den kompetente myndighed kan beslutte, at andre akvakulturbrug eller områder med opdræt af bløddyr, alt efter hvad der er relevant, inden for de oprettede beskyttelses- og overvågningszoner skal tømmes, rengøres, desinficeres og udtages af drift. På grundlag af en risikoanalyse i hvert enkelt tilfælde afgør den kompetente myndighed, hvor længe disse brug eller områder skal være udtaget af drift. d) På alle akvakulturbrug eller i alle områder med opdræt af bløddyr, der officielt er erklæret inficeret, og på alle andre akvakulturbrug eller i alle andre områder med opdræt af bløddyr, der er taget ud af drift inden for de oprettede beskyttelses- og overvågningszoner, skal nytilførslen af bløddyr ske fra medlemsstater, zoner eller segmenter med en sundhedsstatus i kategori I for så vidt angår infektion med Marteilia refringens. Nytilførslen må først finde sted, når alle akvakulturbrug, der officielt er erklæret inficeret, har været tømt, rengjort, desinficeret og udtaget af drift i overensstemmelse med punkt I.2.2, litra c). e) Alle akvakulturbrug og områder med opdræt af bløddyr, der holder modtagelige arter opført i del II i bilag IV til direktiv 2006/88/EF, i den medlemsstat, den zone eller det segment, der er omfattet af udryddelsesprogrammet, skal efterfølgende være omfattet af den overvågningsordning, der er fastsat i punkt I.2.1 i denne del. I.3. Særlige krav vedrørende opretholdelse af status som sygdomsfri (kategori I) for så vidt angår infektion med Marteilia refringens Hvis der kræves målrettet overvågning for at opretholde en sundhedsstatus i kategori I, jf. artikel 52 i direktiv 2006/88/EF, skal alle akvakulturbrug eller områder med opdræt af bløddyr, der holder modtagelige arter opført i del II i bilag IV til samme direktiv, i den/det berørte medlemsstat, zone eller segment underkastes sundhedsinspektioner og prøveudtagning i overensstemmelse med tabel 4.B i afsnit II, idet der tages hensyn til risikoniveauet for akvakulturbruget eller området med opdræt af bløddyr med hensyn til indslæbning af Marteilia refringens. Statussen som sygdomsfri kan kun opretholdes, så længe alle prøver ved hjælp af diagnosemetoderne i punkt II.2 har givet negative resultater for Marteilia refringens, og enhver mistanke om Marteilia refringens er udelukket i overensstemmelse med diagnosemetoderne i punkt II.3. I.4. Krav vedrørende ophævelse af foranstaltninger mod spredning af sygdom, jf. artikel 39 i direktiv 2006/88/EF (ændring af sundhedsstatus fra kategori V til kategori III), for så vidt angår infektion med Marteilia refringens En medlemsstat, en zone eller et segment, der har en sundhedsstatus i kategori V for så vidt angår infektion med Marteilia refringens, kan opnå en sundhedsstatus i kategori III for så vidt angår denne listeopførte sygdom, forudsat at: a) de krav, der er fastsat i punkt I.2.2, litra a), b) og c), er opfyldt. Hvis udtagning af drift ikke er teknisk mulig, skal akvakulturbrugene gøres til genstand for en alternativ foranstaltning, som giver næsten samme garanti for, at Marteilia refringens er udryddet i brugets miljø b) nytilførslen af fisk på alle akvakulturbrug eller i alle områder med opdræt af bløddyr, der officielt er erklæret inficeret, og på alle andre akvakulturbrug eller i alle andre områder med opdræt af bløddyr, der er udtaget af drift/har været genstand for alternative foranstaltninger i henhold til litra a), inden for de oprettede beskyttelses- og overvågningszoner er sket fra medlemsstater, zoner eller segmenter med en sundhedsstatus i kategori I, II eller III for så vidt angår infektion med Marteilia refringens c) nytilførslen først har fundet sted, efter at alle akvakulturbrug eller områder med opdræt af bløddyr, der officielt er erklæret inficeret, er blevet tømt, rengjort, desinficeret og udtaget af drift eller gjort til genstand for alternative foranstaltninger i henhold til litra a) d) der ikke har været bekræftet infektion med Marteilia refringens i løbet af den toårige periode, der følger efter afslutningen af de foranstaltninger, der er omhandlet i litra a), b) og c), og at mistanke i denne periode er blevet udelukket i overensstemmelse med de procedurer, der er fastsat i punkt II.3. II. Diagnosemetoder og officielle undersøgelser II.1. Prøver Hele dyret skal indsendes til laboratoriet med henblik på udførelse af de diagnostiske test i punkt II.2 og II.3. II.2. Diagnosemetoder med henblik på at opnå eller opretholde status som sygdomsfri for så vidt angår infektion med Marteilia refringens De diagnosemetoder, der skal anvendes for at opnå eller opretholde status som sygdomsfri for så vidt angår infektion med Marteilia refringens i overensstemmelse med de detaljerede diagnosemetoder og -procedurer i bilag II, del 4, er histopatologi, vævsaftryk eller PCR. II.3. Officielle undersøgelser og diagnosemetoder med henblik på at bekræfte forekomst af eller udelukke mistanke om infektion med Marteilia refringens Hvis mistanke om forekomst af infektion med Marteilia refringens skal bekræftes eller udelukkes i henhold til artikel 28 i direktiv 2006/88/EF, skal følgende procedurer for inspektion, prøveudtagning og undersøgelse overholdes: a) Den officielle undersøgelse skal omfatte mindst én prøveudtagning af 30 bløddyr af modtagelige arter, hvis mistanken bygger på en rapport om dødelighed, eller, hvis dette ikke er tilfældet, 150 bløddyr af modtagelige arter efter begyndelsen af overførselsperioden for Marteilia refringens. Kendes overførselsperioden ikke, skal prøveudtagningen påbegyndes i perioden, efter at vandtemperaturen overstiger 17 °C. b) Prøverne undersøges ved hjælp af diagnosemetoderne i nr. i) i overensstemmelse med de detaljerede diagnosemetoder og -procedurer i bilag II, del 4, afsnit I: i) Forekomst af Marteilia refringens anses for bekræftet, hvis et positivt resultat opnået ved histopatologi, vævsaftryk eller in situ-hybridisering er kombineret med et positivt resultat opnået ved PCR efterfulgt af sekventering. ii) Mistanke om infektion med Marteilia refringens kan udelukkes, hvis de undersøgelser, der er omhandlet i nr. i), ikke afslører yderligere tegn på forekomst af Marteilia refringens. Tabel 4.A Overvågningsordning for medlemsstater, zoner eller segmenter i kontrolperioden forud for opnåelse af status som sygdomsfri for så vidt angår Marteilia refringens, jf. punkt I.2.1 Antal sundhedsinspektioner pr. år Antal laboratorieundersøgelser pr. år Antal bløddyr i prøven Akvakulturbrug/områder med opdræt af bløddyr 1 1 150

Tabel 4.B Overvågningsordning for medlemsstater, zoner eller segmenter med henblik på at opretholde status som sygdomsfri for så vidt angår Marteilia refringens, jf. punkt I.3 Risikoniveau Antal sundhedsinspektioner Antal laboratorieundersøgelser Antal bløddyr i prøven Højt 1 pr. år 1 hvert 2. år 150 Middel 1 hvert 2. år 1 hvert 2. år 150 Lavt 1 hvert 2. år 1 hvert 4. år 150 DEL 5 OVERVÅGNING AF OG BEKÆMPELSESMETODER FOR INFEKTION MED BONAMIA OSTREAE I. Krav til overvågnings- eller udryddelsesprogrammer med henblik på at opnå og opretholde status som sygdomsfri for så vidt angår infektion med Bonamia ostreae I.1. Generelle krav Sundhedsinspektioner og, hvis det er relevant, prøveudtagning på produktionsenheder skal foretages på den tid af året, hvor forekomsten af Bonamia ostreae i medlemsstaten, zonen eller segmentet vides at være størst. Foreligger der ingen sådanne data, skal prøveudtagningen foretages om vinteren eller først på foråret. Hvis der skal udtages prøver af bløddyr i overensstemmelse med del 5, finder følgende kriterier anvendelse: a) Hvis der produceres Ostrea edulis, udtages der en prøve bestående udelukkende af østers af denne art. Hvis der ikke forekommer Ostrea edulis, skal prøven være repræsentativ for alle andre modtagelige arter på stedet. b) Hvis der forekommer svage bløddyr, bløddyr med åbne skaller eller nyligt døde bløddyr (som ikke er gået i opløsning), udvælges først og fremmest disse bløddyr. Forekommer der ikke sådanne bløddyr, udvælges de ældste sunde bløddyr. c) Ved udtagning af prøver i akvakulturbrug, hvor der anvendes mere end én vandkilde til produktion af bløddyr, skal der indgå bløddyr fra alle vandkilder i prøven, således at alle dele af bruget er proportionalt repræsenteret i prøven. d) Ved udtagning af prøver fra områder med opdræt af bløddyr skal prøven omfatte bløddyr fra et tilstrækkeligt antal prøveudtagningssteder. De vigtigste faktorer, der skal tages i betragtning ved udvælgelsen af disse prøveudtagningssteder, er steder, hvor der tidligere er blevet påvist Bonamia ostreae, populationstæthed, vandstrømme, forekomst af modtagelige arter, forekomst af vektorarter, vanddybde og driftspraksis. Naturlige voksesteder i eller i umiddelbar nærhed af områder med opdræt af bløddyr skal indgå i prøveudtagningen. I.2. Særlige krav vedrørende opnåelse af en sundhedsstatus i kategori I for så vidt angår Bonamia ostreae I.2.1. Overvågningsprogrammer En medlemsstat, en zone eller et segment, der har en sundhedsstatus i kategori III for så vidt angår Bonamia ostreae, kan atter opnå en sundhedsstatus i kategori I for så vidt angår denne listeopførte sygdom, hvis alle akvakulturbrug, der holder modtagelige arter opført i del II i bilag IV til direktiv 2006/88/EF, i medlemsstaten, zonen eller segmentet har været omfattet af mindst følgende overvågningsprogram, der omfatter sundhedsinspektioner og indsamling af prøver til analyse. Toårigt overvågningsprogram: a) Akvakulturbrugene og områderne med opdræt af bløddyr, der holder modtagelige arter opført i del II i bilag IV til direktiv 2006/88/EF, skal have været omfattet af sundhedsinspektioner og prøveudtagninger i mindst to på hinanden følgende år som fastsat i tabel 5.A i denne del. b) I løbet af denne toårige periode skal undersøgelse af alle prøver ved hjælp af diagnosemetoderne i punkt II.2 have givet negative resultater for Bonamia ostreae, og enhver mistanke om Bonamia ostreae skal være blevet udelukket i overensstemmelse med diagnosemetoderne i punkt II.3. c) Hvis Ostrea edulis fra en medlemsstat, en zone eller et segment med en sundhedsstatus i kategori I skal medtages i prøven, skal de være blevet tilført til akvakulturbruget eller området med opdræt af bløddyr senest det efterår, der går lige forud for den periode, hvor overvågningsprogrammet gennemføres. I.2.2. Udryddelsesprogrammer I de fleste tilfælde anses det for umuligt at udrydde Bonamia ostreae, men hvis medlemsstaten vurderer, at det kan lade sig gøre, skal følgende model for et udryddelsesprogram anvendes: En medlemsstat, en zone eller et segment, der har en sundhedsstatus i kategori V for så vidt angår Bonamia ostreae, kan atter opnå en sundhedsstatus i kategori I for så vidt angår denne listeopførte sygdom, når alle akvakulturbrug eller områder med opdræt af bløddyr, der holder modtagelige arter opført i del II i bilag IV til direktiv 2006/88/EF, i medlemsstaten, zonen eller segmentet har været omfattet af mindst følgende udryddelsesprogram: a) De minimumsbekæmpelsesforanstaltninger, der er fastsat i kapitel V, afdeling 3, i direktiv 2006/88/EF, skal være blevet effektivt anvendt, og der skal navnlig være blevet oprettet en afspærringszone, jf. artikel 32, litra b), i samme direktiv, som omfatter en beskyttelseszone og en overvågningszone, i nærheden af det eller de akvakulturbrug eller det eller de områder med opdræt af bløddyr, der officielt er erklæret inficeret med Bonamia ostreae. Afspærringszonen skal være blevet fastlagt fra sag til sag under hensyntagen til faktorer, der påvirker risiciene for spredning af denne listeopførte sygdom, som f.eks.: antal, procentdel, alder og fordeling af bløddyr på det akvakulturbrug eller i det område med opdræt af bløddyr, der er inficeret med Bonamia ostreae, herunder vildtlevende bløddyr, afstanden til og tætheden mellem de nærmestliggende akvakulturbrug eller områder med opdræt af bløddyr, herunder vildtlevende bløddyr, nærhed til forarbejdningsvirksomheder, kontaktbrug eller kontaktområder med opdræt af bløddyr, de arter, navnlig modtagelige arter og vektorarter, der findes på akvakulturbrugene eller i områderne med opdræt af bløddyr, opdrætspraksis på/i de berørte og nærmestliggende akvakulturbrug eller områder med opdræt af bløddyr, de hydrodynamiske betingelser og andre faktorer af epidemiologisk signifikans. Ved oprettelsen af beskyttelses- og overvågningszonerne gælder følgende minimumskrav: i) Der skal oprettes en beskyttelseszone i umiddelbar nærhed af et akvakulturbrug eller et område med opdræt af bløddyr, der officielt er erklæret inficeret med Bonamia ostreae, og denne beskyttelseszone skal svare til et område fastlagt på grundlag af passende hydrodynamiske eller epidemiologiske data. ii) Der skal oprettes en overvågningszone uden om beskyttelseszonen, som skal svare til et område omkring beskyttelseszonen fastlagt på grundlag af passende hydrodynamiske eller epidemiologiske data. b) På alle akvakulturbrug og i alle områder med opdræt af bløddyr, der holder modtagelige arter opført i del II i bilag IV til direktiv 2006/88/EF i beskyttelseszonen, og som ikke officielt er erklæret inficeret med Bonamia ostreae, skal der foretages en officiel undersøgelse, der mindst omfatter indsamling af prøver med henblik på undersøgelse af 150 bløddyr af modtagelige arter efter begyndelsen af overførselsperioden for Bonamia ostreae. Kendes overførselsperioden ikke, skal prøveudtagningen påbegyndes om vinteren eller først på foråret. c) Alle akvakulturbrug og områder med opdræt af bløddyr, der officielt er erklæret inficeret med Bonamia ostreae, skal tømmes, udtages af drift og, hvis muligt, rengøres og desinficeres. Det skal være udtaget af drift i mindst seks måneder. Når alle akvakulturbrug eller områder med opdræt af bløddyr, der officielt er erklæret inficeret, er tømt, skal de være udtaget af drift samtidigt i mindst fire uger. Den kompetente myndighed kan beslutte, at andre akvakulturbrug eller områder med opdræt af bløddyr, alt efter hvad der er relevant, inden for de oprettede beskyttelses- og overvågningszoner skal tømmes, rengøres, desinficeres og udtages af drift. På grundlag af en risikoanalyse i hvert enkelt tilfælde afgør den kompetente myndighed, hvor længe disse brug eller områder skal være udtaget af drift. d) På alle akvakulturbrug eller i alle områder med opdræt af bløddyr, der officielt er erklæret inficeret, og på alle andre akvakulturbrug eller i alle andre områder med opdræt af bløddyr, der er taget ud af drift inden for de oprettede beskyttelses- og overvågningszoner, skal nytilførslen af bløddyr ske fra medlemsstater, zoner eller segmenter med en sundhedsstatus i kategori I for så vidt angår infektion med Bonamia ostreae. Nytilførslen må først finde sted, når alle akvakulturbrug, der officielt er erklæret inficeret, er blevet tømt, rengjort, desinficeret og udtaget af drift i overensstemmelse med punkt I.2.2, litra c). e) Alle akvakulturbrug og områder med opdræt af bløddyr, der holder modtagelige arter opført i del II i bilag IV til direktiv 2006/88/EF, i den medlemsstat, den zone eller det segment, der er omfattet af udryddelsesprogrammet, skal efterfølgende være omfattet af det overvågningsprogram, der er fastsat i punkt I.2. I.3. Særlige krav vedrørende opretholdelse af status som sygdomsfri (kategori I) for så vidt angår infektion med Bonamia ostreae Hvis der kræves målrettet overvågning for at opretholde en sundhedsstatus i kategori I, jf. artikel 52 i direktiv 2006/88/EF, skal alle akvakulturbrug eller områder med opdræt af bløddyr, der holder modtagelige arter opført i del II i bilag IV til samme direktiv, i den/det berørte medlemsstat, zone eller segment underkastes sundhedsinspektioner og prøveudtagning i overensstemmelse med i afsnit II, tabel 5.B, i denne del, idet der tages hensyn til risikoniveauet for akvakulturbruget eller området med opdræt af bløddyr med hensyn til indslæbning af infektion med Bonamia ostreae. Statussen som sygdomsfri for så vidt angår Bonamia ostreae opretholdes kun, så længe alle prøver ved hjælp af diagnosemetoderne i punkt II.2 har givet negative resultater for Bonamia ostreae, og enhver mistanke om Bonamia ostreae er blevet udelukket i overensstemmelse med diagnosemetoderne i punkt II.3. I.4. Krav vedrørende ophævelse af foranstaltninger mod spredning af sygdom, jf. artikel 39 i direktiv 2006/88/EF (ændring af sundhedsstatus fra kategori V til kategori III), for så vidt angår infektion med Bonamia ostreae. En medlemsstat, en zone eller et segment, der har en sundhedsstatus i kategori V for så vidt angår Bonamia ostreae, kan opnå en sundhedsstatus i kategori III for så vidt angår denne listeopførte sygdom, forudsat at: a) de krav, der er fastsat i punkt I.2.2, litra a), b) og c), er opfyldt. Hvis udtagning af drift ikke er teknisk mulig, skal akvakulturbrugene gøres til genstand for en alternativ foranstaltning, som giver næsten samme garanti for, at Bonamia ostreae er udryddet i brugets miljø b) nytilførslen af bløddyr på alle akvakulturbrug eller i alle områder med opdræt af bløddyr, der officielt er erklæret inficeret, og på alle andre akvakulturbrug eller i alle andre områder med opdræt af bløddyr, der er udtaget af drift/har været genstand for alternative foranstaltninger i henhold til litra a), inden for de oprettede beskyttelses- og overvågningszoner er sket fra medlemsstater, zoner eller segmenter med en sundhedsstatus i kategori I, II eller III for så vidt angår infektion med Bonamia ostreae c) nytilførslen først har fundet sted, efter at alle akvakulturbrug eller områder med opdræt af bløddyr, der officielt er erklæret inficeret, er blevet tømt, rengjort, desinficeret og udtaget af drift/gjort til genstand for alternative foranstaltninger i henhold til litra a) d) der ikke har været bekræftet infektion med Bonamia ostreae i løbet af den toårige periode, der følger efter afslutningen af de foranstaltninger, der er omhandlet i litra a), b) og c), og at mistanke i denne periode er blevet udelukket i overensstemmelse med de procedurer, der er fastsat i punkt II.3. II. Diagnosemetoder og diagnosekriterier II.1. Prøver Hele dyret skal indsendes til laboratoriet med henblik på udførelse af de diagnostiske test i punkt II.2 og II.3. II.2. Diagnosemetoder med henblik på at opnå eller opretholde status som sygdomsfri for så vidt angår infektion med Bonamia ostreae De diagnosemetoder, der skal anvendes for opnå eller opretholde status som sygdomsfri for så vidt angår infektion med Bonamia ostreae, er histopatologi, vævsaftryk eller PCR. Ved anvendelsen af disse diagnosemetoder skal de detaljerede metoder og procedurer i bilag II, del 5, følges. II.3. Diagnosemetoder med henblik på at bekræfte forekomst af eller udelukke mistanke om infektion med Bonamia ostreae Hvis mistanke om forekomst af infektion med Bonamia ostreae skal bekræftes eller udelukkes i overensstemmelse med artikel 28 i direktiv 2006/88/EF, skal følgende procedurer for inspektion, prøveudtagning og undersøgelse overholdes: Den officielle undersøgelse skal omfatte mindst én prøveudtagning af 30 bløddyr af modtagelige arter, hvis mistanken bygger på en rapport om dødelighed, eller, hvis dette ikke er tilfældet, 150 bløddyr af modtagelige arter efter begyndelsen af overførselsperioden for Bonamia ostreae. Kendes overførselsperioden ikke, skal prøveudtagningen påbegyndes om vinteren eller først på foråret. Prøverne undersøges ved hjælp af diagnosemetoderne i nr. i) i overensstemmelse med de detaljerede diagnosemetoder og -procedurer i bilag II, del 5, afsnit I.